Материалы за 31.12.2019 » Урганч шаҳар ҳокимлиги\nУрганч шаҳар ҳокимлиги » Материалы за 31.12.2019\n100 БИЛАН ЮЗЛАШАЁТГАН ОТАХОНЛАРИМИЗ БИЛАН ДИЛДАН СУҲБАТ\nТинч ва осойишта яшашимиз учун ўзининг бор куч-ғайратини, умрининг навқирон ёшлик чоғини жанг майдонларида элим деб, юртим деб ўтказган Иккинчи жахон уриши қатнашчиларини Урганч шаҳар ҳокими Шухрат Абдуллаев янги йил байрами арафасида бориб кўрди.\nИккинчи жахон уриши қатнашчилари, 100 билан юзлашаётган отахонларимиз билан дилдан суҳбатлашди. Шунингдек ҳокимлик томонидан байрам совғалари, кундалик озиқ-овқат маҳсулотлари ҳам топширилди.Қаратилган эътибордан кексаларимиз қўлларини дуога очиб, юртимиздаги тинчлик осойишталик доим бардавом бўлишини тилаб қолишди.\nПоёнига етиб бораётган йилда кўплаб ҳайрли ишлар амалга ошди дейишимиз мумкин. Ўйлаймизки кексаларимиз дуосини олиб бошланаётган янги 2020 йил ҳам юртимизга омадли йиллардан бири бўлади!\nУрганч шаҳар ҳокимлиги ахборот хизмати.\nСана: 31.12.2019 01:30\nЯнгилик ва тадбирлар / Долзарб\nЯНГИ ЙИЛ АРАФАСИДА УРГАНЧ ШАҲРИДА 2 ТА МАКТАБГАЧА ТАЪЛИМ МУАССАСАСИ ЎЗ ИШ ФАОЛИЯТИНИ БОШЛАДИ.\nЮртимизда таълим тарбия жараёнинг илк бўғини бўлган мактабгача таълим муассасаларининг фаолиятини самарадорлигини ошириш ва замонавий боқчалар барпо этиш бугунги куннинг долзарб вазифаси ҳисобланади.\nШу боис “Исломобод” маҳалласида жойлашган давлат-хусусий шерикчилик асосида қуриб битказилган "MEXRI DILIJOH" МЧЖга қарашли 120 ўринга мўлжалланган мактабгача таълим муассасаси фойдаланишга топширилди.\nШунингдек “Зиёкорлар” маҳалласида жойлашган 300 нафар тарбияланувчига мўлжалланган 7 - сон мактабгача таълим муассасаси ҳам ўзгача қиёфа касб этди.\n“-2009 йилдан буён ушбу мактабгача таълим муассасасига мудиралик қилиб келаман. Шу вақтга қадар 8 та гуруҳда 220 нафар болажонлар тарбияланиб келаётган эди. мактабгача таълим муассасасида 2019 йилнинг 1 март санадан қурилиш-реконструкция ишлари амалга оширилиб, айни кунда 300 ўринга мўжалланган, замонавий типда таъмирлаш ишлари ҳамда янгидан қурулган бассейн ва ошхонаси якунига етди.” - дейди Гавҳаржон Рахимова.\nБундай замонавий иншоатларнинг ўсиб келаётган ёш авлодга хизмат қилиши албатта, интеллектуал билим салоҳиятга эга, истеъдодли келажак эгаларини тарбиялашга хизмат қилади.\nСана: 31.12.2019 10:30


24 сентябрь якшанба куни Германияда парламент сайловлари бўлиб ўтади | Ўзбекистон "Адолат" социал-демократик партияси\n22 Сентябрь, 16:42 • Дунё парламентларида, Янгиликлар • 424 марта кўрилди • Комментариев к записи 24 сентябрь якшанба куни Германияда парламент сайловлари бўлиб ўтади нет\nУшбу сайловлар натижасида янги федерал канцлер номи маълум бўлади. Овоз бериш участкалари маҳаллий вақт билан 8:00 да очилади ва 18:00 да ёпилади. Шу вақтга келиб, дастлабки exit poll натижалари маълум бўлади. Айни шу рақамлар сайловнинг деярли расмий натижасини акс эттиради.\nExit poll ишлари билан эса қуйидаги тадқиқот марказлари: Forsa (RTL телеканали), Emnid (Bild таблоиди), Infratest dimap (ARD телеканали), «Сайловлар» тадқиқот гуруҳи (ZDF телеканали) олиб боради.\nСайлов натижалари Германия федерал сайлов қўмитаси интернет сайтида жонли равишда олиб борилади. Овоз беришнингилк якуни 25 сентябрь куни эрталаб маълум бўлади. Сайловдан сўнг, 30 кундан кечикмасдан янги парламентнинг илк мажлиси ташкил этилади. У 4 йил давомида фаолият юритади.\nМамлакат қонунчилигига кўра, Германия ҳудуди 299 та сайлов округига тақсимланади. 16 та федерал ерлардаги сайлов округлари сони ўша ерда истиқомат қилувчи аҳоли сонига боғлиқ равишда ўзгаради. Энг кўп сайлов округи Шимолий Рейн-Вестфалия федерал ерлигида бўлиб, 64 тани ташкил этади. Ушбу 299 та округда 73 минг 500 га яқин сайлов участкаси жойлаштирилади.\nУмумий ҳисобда мамлакатдаги 42 та сиёсий партия 19-чақириқ Германия Бундестагидаги депутатлик ўринлари учун кураш олиб бормоқда. Аммо, ғалаба қозониш борасида 6 та партия асосий даъвогар ҳисобланади.\nЭкспертларнинг фикрича, канцлер Ангела Меркелнинг НДИ/НСИ блоки устун келиш эҳтимоли юқори. Таҳлилчилар Мартин Шульц етакчилигидаги Германия Социал демократик партияси иккинчи ўринни эгаллашини тахмин қилишмоқда. Озод демократик партия, «Яшиллар» ва «сўллар»нинг ҳам янги парламентдан ўрин олиш эҳтимоли юқори. Шунингдек, 19-чақириқ парламентда ўнг оқимдаги «Германия учун муқобиллик» партияси ҳам ўз ўрнига эга бўлиши мумкин.\nСайловларда 61,5 миллионга яқин сайловчи иштирок эта олади. Уларнинг 31,7 миллиони аёллар, 29,8 миллиони эркаклардир.\n24 сентябрь якшанба куни Германияда парламент сайловлари бўлиб ўтади was last modified: Сентябрь 22nd, 2017 by admin\n« Халқаро майдондаги шаъну шавкатимиз янги поғонага чиқди Ҳаракатлар стратегияси халқаро жамоатчилик диққат марказида »


Автомобилингизни озода сақлашингиз учун кутилмаган 15 маслаҳат - Carzone.Uz\nАгар йўлда овқатланиб кетиш одатингиз бўлса, егуликни чўнтакка ёки стакандонга қўйманг. Оддий пластик контейнерча сизни тартибсизликдан қутқаради. Барча егуликни унга қўйиб овқатланишингиз мумкин, салонга ушоқ ҳам, ичимлик ҳам тўкилмайди.\nҚўл остингиздаги стакандонда ҳамиша ушоқ, овқат чиқиндилари тўпланиб қоладими? Бунинг ҳам йўли бор. Айлана шаклидаги турли пишириқ, кексларнинг қоғоз ва пластикдан ишланган митти айлана қутиларини кўргансиз. Ўшандан биттасини стакандонга мослаб жойлаштириб қўйинг. Барча ушоқлар унга тўкилади, олиб тозалаб, қайта жойлаб қўясиз.\nСтакандонлар ифлосланиб кетса, эски пайпоқни қоғоз стаканга кийгазинг ва унга ойна тозаловчи моддадан сепинг. Шу тахлит пайпоқ ўралган станканни стакандонда айлантиринг. Шунда тўпланган чанг ва бошқа ифлосликларни пайпоқ ўзига ёпиштириб олади.\nЎриндиқни ҳайвон юнгидан тозалаш осонмас. Аммо буни резина чўтка билан осонгина уддалаш мумкин. Ўриндиққа сув пурканг ва дарров резина чўткани ишга солинг. Резина чўтка бўлмаса, резинали ойнаартгич ҳам ярайверади.\nАхлат пақир барчанинг уйида бор. Аммо нега машинамизда йўқ? Автомобилсозлар уни ўйлаб топгунича, кичкина чиқинди челагини машинангизнинг бир четига жойлаб қўйинг. Ишонаверинг, бардачокингиз, эшикларнинг чўнтаги ва стакандонлар анча холи бўлиб қолади.\nАгар пақирча салондагиларга халақит берса, янаям осонлаштириш йўли бор. Панелга илмоқ ўрнатиб, унга пакет илиб қўйинг. Пакетга эса нима ташлашни биласиз.\nПластик кирланиб кетса, латта билан артиб бўлмайди. Нам салфетка ҳам ёрдам бериши қийин. Бундай ҳолатда тиш чўткасидан яхшиси йўқ. У кирни яхши кеткизибгина қолмасдан қўл етмас жойларга ҳам кира олиши билан устундир. Масалан, ўриндиқ чоклари ёки пластик панеллар тирқишини тиш чўткадан бошқа нима билан ҳам тозалар эдингиз?\nТиш чўтка ҳам киролмайдиган жойни отверткага латта ўраб тозаланг. Албатта, тозаловчи восита сепиш эсдан чиқмасин.\nҲаво пуфлагич дефлектори тирқишидаги чангни оддийгина мўйқалам билан қойиллатиб тозалаш мумкин.\nМашина ойнасининг юқори қисмини артиш эсингиздан чиқмасин. У ерда жуда кўп ғубор тўпланади.\nАгар ойна тозалагич ойнада из қолдира бошласа, уни тиббий спиртда намланган латта билан артинг.\nЯнги автомобилингиз узоқ вақтгача товланиб туришини истасангиз, қўл билан ювиш чоғида сувга махсус шампун аралаштиринг. Унинг таркибидаги қўшимчалар машинага жило беради.\nМашинангизни дарахт остига жойлаштирсангиз, қушлар “заправка” қилиб қўяди. Уни тозалашда эса WD-40дан фойдаланинг. Қушнинг ахлатига ундан бир оз сепинг ва бир зум ўтгач, артиб ташланг.\nСалон об-ҳавосини яхшилаш учун ёғоч қистирғичга бир неча томчи эфир мойидан томизинг ва уни ҳавоҳайдар панжарасига қистириб қўйинг.


Ҳунарманди эъзоз топган юрт | O'zLiDeP\nҲунармандлик миллий қадриятларимизнинг ажралмас қисми. Ота-боболаримиздан қолган мерос. Ҳунармандлар томонидан тайёрланаётган буюм ва маҳсулотларга нафақат ички, балки ташқи бозорда ҳам талаб ортмоқда. Президентимизнинг жорий йил 17 ноябрдаги “Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида”ги фармони мазкур соҳани янада ривожлантиришга муҳим омил бўлиб хизмат қилади.\nO‘zLiDeP Сурхондарё вилоят ва Термиз шаҳар Кенгаши ҳамкорлигида “Ташаббус – 2017” кўрик-танлови иштирокчиси Хайрулло Жўраев устахонасида ташкил этилган давра суҳбати бу фикрлар бот-бот такрорланди.\n– Кулолсозлик кишидан қунт, сабр-тоқат ва синчковликни талаб этади, – дейди у. – Отамерос кулолчилик соҳасида 20 йилдан буён меҳнат қилиб келаман. Бугунги кунда 30 турдан ортиқ маҳсулотларни ишлаб чиқаряпмиз. Хусусан, сополдан хумлар, кўзалар, гултуваклар ҳамда лойдан ясалган миллий ўйинчоқларимиз, Ал Ҳаким ат-Термизийнинг маҳобатли мақбараси акси тасвирланган лаганлар сайёҳларда қизиқиш уйғотмоқда. Президентимизнинг “Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида”ги фармонида биз каби ҳунармандларнинг ўз фаолиятларини кенгайтиришлари учун имкон яратади. Фармонда белгиланган вазифалар ҳунармандлар сафини янада кенгайтириш ва уюшмаган ёшлар бандлигини таъминлашда ҳам муҳим аҳамият касб этади.\nДавра суҳбати якунида ҳунармандликка қизиқиши бўлган ёшлар учун мастер-класс ташкил этилди.\nO‘zLiDeP вилоят Кенгаши Ёшлар


Finance.uz - ВЕБ-САЙТЛАР ТАЛАБГА ЖАВОБ БЕРЯПТИМИ?\nВЕБ-САЙТЛАР ТАЛАБГА ЖАВОБ БЕРЯПТИМИ?\n“Банклар ва банк фаолияти тўғрисида”ги Қонунга мувофиқ, банк хизматларидан фойдаланувчилар банк ва банк хизматларини танлашда эркиндир. Банклар эса, банк хизматлари тўғрисида шартнома тузишдан олдин истеъмолчиларга банк хизматларидан фойдаланиш шартлари билан танишиш имкониятини таъминлашлари шарт.\nМарказий банк томонидан банкларнинг веб-сайтлари юритилиши юзасидан ўрганиш ўтказилди. Натижада айрим банклар ахборотларни ошкор қилишга доир талабларга лозим даражада амал қилмаганлигини\nкўрсатмоқда. Масалан, айрим банкларнинг веб-сайтларида:\n• долзарб маълумотлар жойлаштирилмаган;\n• хизматлар ҳақидаги маълумотлар янгиланмаган ёки тақдим этилаётган хизматларнинг шартлари тўлиқ келтирилмаган;\n• потенциал қарз олувчилар учун кредитнинг тўлиқ қийматини мустақил равишда ҳисоблаш имконияти яратилмаган;\n• қарз олувчилар учун шахсий кабинет очиш имконияти мавжуд эмас;\n• мурожаатларни юбориш учун имкониятлар яратилмаган.\nЖорий йилнинг 10 январь куни Марказий банк томонидан тижорат банклари вакиллари билан банклар фаолияти ва улар томонидан тақдим этилаётган хизматлар тўғрисида ўз вақтида, тўлиқ ва ишончли маълумотларни эълон қилиш масалалари бўйича учрашув ўтказилди. Учрашувда қайд этилишича, банкларнинг ўз хизматлари тўғрисида ахборотларни ошкор қилиниши истеъмолчиларнинг ишончли ва тўлиқ маълумот олиш ҳуқуқини таъминлайди, унинг ошкор қилинмаслиги эса, банк фаолиятида йўл қўйилган қўпол қоидабузарлик ҳисобланади.


Ўзбекистон муқобил энергия манбаларига ўтмоқда\n19 апрел 2021, Тошкент вақти: 18:13\n2010 йилда Ўзбекистонда биринчи маротаба 750 кВт қувватга эга тажрибавий шамол энергетика қурилмасини барпо этиш режаланган.\nЎзА агентлиги хабарига кўра, “Ўзбекэнерго” Давлат акциядорлик компанияси Жанубий Кореянинг “Doojin Co., Ltd” ширкати билан ҳамкорликда Чорвоқ сув омбори ҳудудида баландлиги 40 метрга тенг анемометрик мачтаси қурилган. Тегишли асбоб ва ускуналар монтаж қилиниб, ҳозир шамол кўрсаткичларини ўлчаш бўйича ишлар олиб борилмоқда.\nМазкур ҳудудда шамолнинг ўртача йиллик тезлиги секундига 4.3 метрни ташкил қилади, қишки мавсумда эса бу кўрсаткич секундига 6.6-7.1 метрга етади. Бу эса, ўз навбатида шамол энергетик қурилмасининг барқарор ишлашини таъминлайди.\nЯнги қурилманинг ишга туширилиши билан йилига қўшимча равишда 2.3 миллион киловват соат ҳажмда электр энергияси ишлаб чиқарилиши кутилмоқда. Бу йилига 700 минг куб метр табиий газни тежаш имконини беради.\nБундай ускуналарнинг Ўзбекистоннинг бошқа ҳудудларида ҳам барпо қилиш режаланган.


24 май 2022, Тошкент вақти: 01:26\nЙўл тўсганларнинг асосий қисми аёллардир. "Газета уз"дан олинган фотосурат.\nИжтимоий тармоқларда автомобиль йўлини тўсиб, газ берилишини талаб қилаётган одамларнинг видеоси тарқалди.\n“Газета уз”нинг 10 декабрга ўтар кечаси хабар беришича, мазкур воқеа Бухоро туманида бўлиб ўтган. Шундан сўнг 9 декабрь куни кечқурун Бухоро вилояти Қоракўл тумани аҳолиси ҳам газ берилишини талаб қилиб, йўлни тўсиб қўйган.\nБухоро туманидаги воқеа тасвирланган видео муаллифи одамлар газ йўқлиги сабаб норозилик билдиришаётганини айтади. Видеода бир неча ўн одам, асосан аёллар йўлни тўсиб қўйишга уринаётгани акс этган. Улар билан ЙҲХБ ходимлари суҳбатлашмоқда. Одамлар 60 га яқин хонадонлар газсиз қолганини таъкидламоқда.\nҚоракўл туманида эса, Bukhara News маълумотларига кўра, Дўстлик ва Қоракўз маҳаллалари аҳолиси электр энергияси ва газ таъминотидаги муаммолар сабаб М37 трассасини тўсиб қўйган.\nМазкур видео бўйича Бухоро вилояти ҳокимияти муносабат билдирди. “Ҳолат вилоят ҳокимлиги, секторлар раҳбарлари ва соҳа мутасаддилари томонидан ўрганилмоқда. Ўрганиш якунлари бўйича батафсил ахборот берилади”, — дейилади ҳокимият хабарида.\nҲар йилгидек жорий йилда ҳам Ўзбекистонда қиш мавсумида газ ва электр таъминотидаги узилишлар давом этмоқда. Жой – жойларда аҳоли газ ва электр энергияси берилишини талаб қилиб турли норозиликларни билдирмоқда.


Ҳаёт “Адолат” билан гўзал... | "Адолат" СДП\nҲаёт “Адолат” билан гўзал...\n32-Ховособод сайлов округидан халқ депутатлари вилоят кенгаши депутатлигига номзод, элимизнинг севимли шоири Муҳаммад Исмоилов ўз сайловчилари билан учрашди.\nХовос тумани “Мустақиллик” маҳалла фуқаролар йиғини ҳудудидаги 19-умумий ўрта таълим мактабида бўлиб ўтган тадбирда 32-Ховособод округ раиси Бекназар Ғоипов, 311-сайлов участкаси раиси Аброр Эгамназаров, маҳалла фуқаролари фаоллари қатнашди.\nНомзоднинг ишончли вакили Ғойибназар Райимназаров сайловчиларни Муҳаммад Исмоиловнинг таржимаи ҳоли ва сайловолди дастури билан таништирди.\nЙиғилишда “Мустақиллик” маҳалла фуқаролар йиғини фаоли, 19-мактаб кузатув кенгаши раиси Қурбонбой Хонназаров сўзга чиқиб, элнинг ардоқли шоири Муҳаммад Исмоил ҳақида шундай деди:\n- Муҳаммаджон кўз ўнгимизда катта бўлган йигит, унинг отасини жуда яхши танир эдим. У ўзининг ҳалол меҳнати билан фарзандларига муносиб тарбия берди. Мана, бугун ўша тарбиянинг натижаси - оддий қишлоқ йигити элнинг севимли шоири бўлиб етишди.\nХалқнинг суюкли шоираси Ҳалима Худойбердиева Муҳаммаджон ҳақида: “Менинг ишонган шогирдим Муҳаммаджон ишларимни давом эттиради”, деган эди. Мана, бугун Муҳаммад Исмоил Ҳалимахоннинг ишончини оқлаяпти. Ўзимизнинг элимиздан чиққан, ўзимиз билан бирга юрган инсонга овоз берсак, халқнинг дардига шерик, унинг оғирини енгил қила оладиган, маънавиятини юксалтира оладиган ишончли вакил бўлади, дея таъкидлади.\nЙиғилишда “Мустақиллик” маҳалла фуқаролар йиғини раиси Неъматулло Норқўзиев, Ховос тумани 19-мактаб ўқитувчиси Шуҳрат Мустафоқуловлар сўзга чиқиб, элнинг ардоқли шоири Муҳаммад Исмоил Ховоснинг фахри, ифтихори, ховосликларнинг ғурури, шаъни эканлигини, унинг учун овоз бериб, жамиятда адолатнинг янада барқарор бўлиши, ҳаётимизнинг ўзгариши, ривожланиши учун ҳисса қўшишларини айтиб ўтдилар.\nЭлнинг ардоқли шоири Муҳаммад Исмоил сайловчилар билан учрашув чоғида депутат сифатида Ховоснинг фарзанди бўлиб, келгусида амалга оширадиган ишлари ҳақида ўртоқлашди.\n-Мен Ховос шаҳрида туғилганман, деҳқон фарзандиман. Оддий меҳнаткаш одамнинг фарзанди катта даргоҳларда ўқиши орзу эди. Шижоат, шиддат бўлса ҳеч бир нарса инсонни йўлдан қайтара олмайди. Мен ўз билимим, ўз кучим билан олий ўқув юртига кирдим. Гуруҳимизда зукко йигит-қизлар кўп эди. Лекин ўшаларнинг орасида бўлиш учун тинимсиз ўқидим, изландим. Бугун мана шу ердаги ёшлар ҳам ҳаракат қилса, албатта, ўз мақсадларига эришади. Ёшларимиз орасида Америка, Кореяда ўқиб, нуфузли олийгоҳларда ишлаётганлар бор. Ўзбек фарзандлари дунёнинг барча ҳудудларида ўзининг билими, иқтидори билан ўқиб, ишлаб юрибди. Сирдарёда ҳам иқтидорли болалар жуда кўп. Бизнинг олдимизга қўйган мақсадимиз – олий ўқув юртига ҳужжат топширган ёшларни тўлиқ олийгоҳларга қамраб олишга ҳаракат қиламиз. Янгиерда, Ховосда олий ўқув юртларининг филиалини, униветситетларнинг факультетларини очиш бизнинг эзгу ниятимиз. Халқнинг қандай таклифлари бўлса, доим кўмак беришга тайёрмиз – деди номзод.\nШунингдек, йиғилиш якунида номзод Муҳаммад Исмоилов ўз қаламига мансуб китоблардан 19-мактаб кутубхонаси ҳамда “Мустақиллик” маҳалла фуқаролар йиғини аъзоларига совға қилди. Мухлислар шоирнинг қаламига мансуб китобларига дастхатлар қўйдиришди, эсдалик учун суратга тушишди.


ЎзА - Компьютер ўйинларини ўйнаб, таълим олиш мумкин\nБу – ўйин орқали таълим олишнинг анъанавий таълимдан афзаллигини яққол кўрсатади. Олдиндан маълумки, одамлар ўзига қизиқ бўлган янги маълумотни яхшироқ ўзлаштиради.\nТошкентдаги Инҳа университетида бўлиб ўтган профессор Питер Вестербаканинг IT-мутахассислари ва тадбиркорлар учун ўтказган тренинги айнан шу мавзуга бағишланди.\nПитер Вестербака бутун мобиль ўйинлар саноатининг ривожланишига катта таъсир кўрсатган машҳур “Angry Birds” мобиль ўйинининг ишлаб чиқарувчиларидан бири ҳисобланади. Ушбу ўйинни чиқарган “Rovio” компаниясига ўтгунга қадар Питер Вестербака анча вақт ахборот технологиялари соҳасида ишлаган ва бир қатор йирик IT-лойиҳаларни яратган. 2011 йилда финляндиялик IT-мутахассис “TIME” журналининг рейтингида дунёнинг энг обрўли одамларнинг юзталигига, 2015 йилда эса ўнталигига кирди. 2018 йилда у Шанхайдаги Тунцзи университетининг инновациялар ва тадбиркорлик бўйича профессори бўлди.\nПитер Вестербака ўз нутқини Кремний водийсининг пайдо бўлиши ва мобиль технологияларнинг ривожланиши тарихига назар ташлашдан бошлади. Финляндиялик тадбиркорнинг фикрича, инновацияларни нафақат яратиш, балки уларни тарғиб қилиш керак. Мобиль телефонлар учун рингтонларни сотиш бизнеси энди пайдо бўлаётган пайтда ҳеч ким қўнғироқ учун мусиқа сотиш фойда олиб келишига ишонмаган. Питер Вестербака биринчилардан бўлиб ушбу технологияга ишониб, уни уяли алоқа операторларига таклиф эта бошлаган. Мазкур технологияни жорий этган компаниялар атиги бир неча ҳафта ичида ўзларининг киритган маблағини қоплаб, ушбу хизмат йўқ бўлгунча мунтазам фойда олган.\nФинляндиялик профессор ўзбек стартапчиларини ўз орзуси сари интилиш ва омадсизликларга қарамасдан ўзи севган иш билан шуғулланишни давом эттиришга чорлади. Унинг таъкидлашича, “Angry Birds”га қадар “Rovio” компанияси кўплаб ўйинлар яратган, аммо улардан фақат биттаси ҳақиқатдан ҳам катта шуҳрат қозонган. Ўз ишига муҳаббатгина инсонни ижобий натижалар йўқлигига қарамасдан шу иш билан шуғулланишга даъват этади.\nПитер Вастербака Финляндияда таълим тизими бошқа давлатлардаги таълим тизимидан нима билан фарқ қилишини тушунтириб берди. Шунингдек, у ўзининг сўнгги лойиҳалари ва компьютер ўйинлари орқали таълим олиш концепциясини намойиш этди.\nПитер Вастербака ўз нутқи сўнггида тренинг иштирокчиларининг саволларига жавоб берди.


Россия Ўзбекистондаги элчисини алмаштирди - xabar.uz\n06.03.2021 08:01 0 1486\nМальгинов Олег Сергеевич Россиянинг Ўзбекистондаги Фавқулодда ва Мухтор элчи этиб тайинланди. Бу ҳақда Путиннинг фармони чиқарилди.\nУ бунга қадар Россия ташқи ишлар вазирлигининг Хориждаги ватандошлар билан ишлаш департаменти бошлиғи бўлиб ишлаган.\nАйни пайтда Россиянинг Ўзбекистондаги элчихонасига 2009 йил ноябрдан бери Владимир Тюрденев раҳбарлик қилиб келаётган эди.\nЎзбекистон Россия элчи\nЖамият 17/04, 04:56


Қарши шаҳар марказий савдо мажмуаси тадбиркорлари дўконсиз қолди\nКичик бизнес ва тадбиркорликни ривожлантириш йили кўплаб ўзбекистонлик тадбиркорлар учун омадли бўлмади.\nҚаршидаги марказий бозор реконкструкцияси сабаб тадбиркорларнинг кичик дўконлари бузиб ташланиб, ўрнига янги ва катта дўконлар қурилди. Бозор маъмуриятидан дўконлар бузилишдан олдин "янги дўконлар сизларники бўлади" деган ваъдани олган тадбиркорлар қурилиш битгач, янги дўконларнинг бошқа эгалари чиқиб қолганидан шикоят қилмоқдалар.\nҚарийб 20 йилдан бери Қарши шаҳар марказий буюм бозорида тадбиркорлик билан шуғулланиб келган Баҳодир Нусуровнинг Озодликка айтишича, эски буюм бозори бузилишидан олдин уларга янги бозордан дўконлар ваъда қилинган. Бироқ янги бозор қурилганидан сўнг, бозордаги тадбиркорларнинг аксарияти жойсиз қолганлиги маълум бўлди:\n- Энди ҳозир бизларнинг дўконимизнинг ўрнига дўкон қурилиши керак эди. Бизга бир вақтлар шаҳар ҳокимининг зами Ғафур Пўлатов янги дўкон нархи“ 7 миллиондан ошмайди” деган эдилар. Майли деб биз кўнган эдик. Биз бозордан “президентимизнинг қарорлари экан” деб чиқиб кетган эдик. Булар президентимизнинг қарорларидан бошқа мақсадларда фойдаланиб, бизларнинг жойларимизни бойларга сотиб, ўзининг таниш-билишларига сотиб бизларни бозордан беиш қилиб чиқариб юборган. Бир йилдан ўтаяпти бизлар беиш юрибмиз,- дейди Баҳодир Нусуров.\nПрезидент эълон қилган кичик бизнес ва тадбиркорликни ривожлантириш йили бизга омад келтирмади, аксинча юзлаб тадбиркорлар ишсиз қолди, дейди тадбиркор. Унинг айтишича, тадбиркорлар ўз ҳақларини талаб қилиб мурожаат қилмаган расмий идоралар қолмаган:\n- Президент девонига мурожаат қилдик, ўзимизнинг депутатларга мурожаат қилдик, прокуратурага, Вазирлар Маҳкамасига, вилоят ҳокимига, ҳамма жойга мурожаат қилдик. Ҳеч қандай ўзгариш йўқ. Бизга ҳеч ким жой бераман демайди, бизлар бозорга борганда “Ариза ëзгансан. Аризачиларга жой бермаймиз” деб бизларни қувиб солаяпти.\nТуроб Жўраев деган янги ҳокимимиз бўлган. “Бизларни янги жой билан таъминласин” деб ëзган аризамизга, имзо қўйиб берганлар. Лекин булар вилоят ҳокимининг қарорини менсимасдан ҳамма нарсани ўзларининг фойдасига ҳал қилаяпти. “Бизлар бозорга ўзимиз хўжайин. Ҳоким ҳам, бозорқўм ҳам шу ерда. Бизлар ҳеч кимга қулоқ солмаймиз” дейишади,- дейди Баҳодир Нусуров.\nБироқ, Озодлик суҳбатлашган Қарши шаҳридаги савдо мажмуаси ҳуқуқшуноси Эшдавлат Эштемировнинг айтишича, норозилик билдираётган тадбиркорларнинг шикоятларида асос йўқ:\n- Бизлар дўкон қилганмиз. Катта турғун савдо дўконларини ижара ҳуқуқини жойига қўйиб тадбиркорларга тарқатганмиз. Танлов бўлганда. Танловдан ўтган кишилар, қонунга тўғри келган кишиларга дўкон берилган. Масалан битта дўконга иккаламиз талабгормиз. Биттамиз жойсиз қолишимиз керак. Ë сиз оласиз ëки мен оламан. Ўшани тақсимлаш комиссияси кўриб, масалан сизни айтган, мен қуруқ қолганман. Ëки мен олиб сиз қуруқ қолгансиз. Мана шунақа ҳолат бўлган. Ўша ҳолатлар бўйича шикоятлар тушдида, текширув ўтказилди вилояти ҳокимияти тарафидан, Тошкентдан мутахассислар келди. Ҳаммаси текшириб бизлар қилган ишни қонуний деб топди. Лекин улар талаб қилаяпти,- дейди бозор ҳуқуқшуноси.\nЭшдавлат Эштемировга кўра, Вазирлар Маҳкамаси қарорига биноан тадбиркорда дўкон танлаш ҳуқуқи йўқ ва бу ҳуқуқ бозор маъмуриятига берилган.\nҲуқуқшунос, шунингдек, янги дўконлар сотилаётгани тўғрисидаги тадбиркорларнинг идааоларини ҳам рад этди:\n- Шаҳар ҳокими томонидан қарор қабул қилиниб, махсус комиссия тузилган. У нарсаларни бир киши ëки бозорнинг раиси ҳал қилаëтгани йўқ. Уни гуруҳ ҳал қилаяпти. Ҳокимият вакиллари бор, солиқ вакиллари бор, савдо-саноат палатасидан уларнинг ҳуқуқини ҳимоя қиладиган шахслар қатнашган. Ўша ҳолатлар бўйича ўзининг хулосасини берган. Уларнинг тўрттами бештами аризаси текширилди. Муаммонинг ечилмай қолишига сабаб, масалан, 800 киши савдо қиладиган жойга 400 савдо дўкони қилаяпмиз. 400 киши жойсиз қолаяпти. Битта шулар эмасда,- дейди Эшдавлат Эштемиров.\nБиз ҳуқуқшунос билан қилган суҳбатимиздан сўнг яна Баҳодир Нусуровга мурожаат қилдик. Тадбиркор бозор ҳуқуқшуноси маълумотларини рад этар экан, бузилган дўконлар ўрнига ҳуқуқ идораларида ишлайдиган одамларнинг яқинлари ва умуман бозорга алоқаси йўқ одамларга берилганини айтди:\n- Йўқ, унақа нарса бўлгани йўқ ака. Менда документлари бор. Қандай етказишни билмайманда. Умуман бозорда савдо қилмаган одамларга ҳам жой бериб юборилган. Бизлар Тошкентдан келган комиссиянинг ответини олган эдик. Биз энди ноқонуний йўл билан олганмиз, лекин қўлимизда бор. Бозор ичига 50 фоиз одам без документ кирган.\nҲокимнинг одами, прокурорнинг одами, суд одами, началник милициянинг одами кабиларга жой бериб ташлаган. Катта-катта одамларнинг яқинларига бериб юборган булар. Бизларда документ борда. Умуман фаолияти йўқ одамларга берилганда. Тошкент солиқ қўмитасидан келган комиссия текширганига, вилоят солиқ қўмитаси текширганига документ чиққан. Бозорда фаолияти кўрсатмаган одамларга жой берилган. Асосимиз бор қўлимизда,- дейди Баҳодир Нусуров.\nБозор тадбиркорларининг айтишларича, агар уларнинг талаблари қондирилмаса ва иш жойлари билан таъминланмаса, улар норозилик тадбири уюштирмоқчи.\nБозор ҳуқуқшуноси Эшдавлат Эштемировга кўра, бозор маъмурияти шаҳар ҳокимлиги билан биргаликда тадбиркорларни янги иш ўринлари билан таъминлаш ҳаракатини қилмоқда.\nИлгари Қарши шаҳар ва Шаҳрисабз туманларида ички ишлар бошқармаси бошлиғи бўлиб ишлаган Сафар Фармонов Қарши шаҳар савдо мажмуасининг директори бўлиб ишламоқда.\nСафар Фармоновнинг телефони ўчирилгани боис, у билан боғланиш имкони бўлмади.\nҚарши савдо маркази тадбиркорлари дўконсиз қолди


Шаҳзода Гарри қироллик ҳаётини ҳайвонот боғига ўхшатди | Qalampir.uz\nШаҳзода Гарри қироллик ҳаётини ҳайвонот боғига ўхшатди\nОлам\t14 Май 11:58 3727\nБуюк Британия шаҳзодаси Гарри ўзининг аввалги ҳаётини ҳайвонот боғи ва асосий қаҳрамони телевизион кўрсатувда яшовчи “Трумэн шоуси” фильми билан таққослади. У бу ҳақда актёр Дакс Шепард билан суҳбат чоғида гапирган, деб хабар бермоқда “Sky News”.\nСассекс герцоги оила қура олмаслиги ёки онаси, Уэльс маликаси Диананинг фожиали тақдири ўзида такрорланишидан қўрқиб, 20 ёшида қироллик оиласини тарк этишни ўйлагани ҳақида гапирган.\n“Бу менинг ишим эди. Мен шунчаки табассум қилдим ва чидадим”, деган Гарри.\nУнинг сўзларига кўра, у ўзининг тақдири фарзандларида такрорланишини ҳам хоҳламаган.\nШунингдек, шаҳзода унинг ўзгаришига ёрдам берган психотерапия тафсилотлари ҳақида гапирган.\n“Терапияни бошлашим билан менда шундай ҳис пайдо бўлди: мен бошимни қумдан тортиб, уни яхшилаб силкитиб, ниҳоят тартибга келгандек бўлдим”, деган у.\nБундан ташқари, шаҳзода Гарри Лондондаги супермаркетда бўлажак рафиқаси Меган Маркл билан илк яширин учрашувлари ҳақида гапирган. Унинг аниқлик киритишича, учрашувлар давомида севишганлар бир-бирларини танимайдигандек тутишган.\nМаълумот ўрнида, 2020 йилда Гарри ва унинг рафиқаси Меган Маркл қироллик оиласи билан келишган ҳолда “Зоти олийлари” унвонига ва SussexRoyal брендига бўлган ҳуқуқларидан маҳрум бўлиб, расмий қироллик вазифаларидан воз кечганликларини эълон қилди. Аммо шаҳзода Гарри Британия тахтига навбатда турган олтинчи шаҳзода бўлиб қолмоқда.\n28 Ноябрь 13:57 70285\n29 Ноябрь 14:43 59172\n30 Ноябрь 10:55 40205\n29 Ноябрь 12:05 25635\n28 Ноябрь 09:52 23442


Тошкентда Афғонистонда тинчлик жараёнини бошлаш учун анжуман ўтказилади | Uzbekistan Today\nБош саҳифа / Сиёсат / Тошкентда Афғонистонда тинчлик жараёнини бошлаш уч...\nТошкентда Афғонистонда тинчлик жараёнини бошлаш учун анжуман ўтказилади\n26-27 март кунлари Тошкентда Афғонистон бўйича ўтказиладиган анжуманда Ўзбекистон президенти ва Афғонистон президенти Ашраф Ғанилар нутқ сўзлашади. Мазкур анжуманда ўнлаб давлатлар ва нуфузли халқаро ташкилотлар вакиллари Афғонистонда тинчлик жараёнини бошлаш учун жамланишади. Бу ҳақда Ўзбекистон Ташқи ишлар вазирлиги матбуот хизмати хабар бермоқда.\nУшбу анжуман мантақада хавфсизлик ўрнатиш бўйича Ўзбекистон раҳбарияти томонидан ишлаб чиқилган умумий стратегиясининг ажралмас қисми ҳисобланади.\nЎзбекистон Афғонистонда тинчлик ўрнатишга қаратилган барча халқаро форумларда иштирок этиб келмоқда. Улар орасида “Қобул жараёни”, “Москва формати”, “Осиё юраги – Истамбул жараёни”, Афғонистон бўйича халқаро алоқа гуруҳи, “ШҲТ-Афғонистон” алоқа гуруҳи, Минтақавий иқтисодий ҳамкорлик анжумани (РЕККА) бор.\nНью Йоркда ушбу йилнинг 19 январида бўлиб ўтган БМТ Хавфсизлик кенгаши доирасида Ўзбекистон ва Афғонистон томонидан Тошкент форумининг тақдимоти бўлиб ўтган эди.\nАнжуман якунларига кўра Тошкент декларациясини қабул қилиш режалаштирилган. Декларацияга қуйидагилар киритилиши кутилмоқда:\n•\tбиринчидан, тинчлик жараёни БМТ Хавфсизлик кенгаши Бош ассамблеяси резолюцияларига мувофиқ равишда, афғонистонликларнинг ўз кучлари раҳбарлигида бўлиб ўтиши керак;\n•\tиккинчидан, қуролланган мухолифат кучларини Афғонистон сиёсий ҳаётига қонуний сиёсий куч сифатида киритилиши, тинчлик ўрнатиш жараёнининг муҳим кафолати сифатида қабул қилинади;\n•\tучинчидан, халқаро ҳамжамият террорчиликнинг ҳар қандай кўринишига, уларни фарқламасдан, қарши чиқади ва халқаро террорчилик, наркотик моддалар ташиб ўтиш Афғонистон учун ҳам, минтақа учун ҳам бутун дунё учун ҳам катта хавф туғдиради;\nТошкент анжумани арафасида, “Марказий Осиё + Афғонистон” (С5+1) янги форматдаги анжуманнинг биринчи мажлиси бўлиб ўтади. Ушбу анжуман фаолияти Афғонистонни Ўрта Осиё мамлакатлари савдо-иқтисодий ва инфратузилмавий муносабатлари тизимига муваффақиятли кириб келишига хизмат қилади. Шунингдек, умумминтақавий лойиҳаларни муваффақиятли амалга оширишга хизмат қилади.


Ҳусан Ҳакимов (исм-фамилиялар ўзгартирилган) ўттиз ёшдан ошибдики, на бир тайинли ишнинг бошини тутди, на уйланиб, бир оилага бош бўлди. Бетайин юришлари, ноқонуний қадам олиши сабаб муқаддам судланиб, 6 йил муддатга озодликдан маҳрум қилинади. Ҳукумат томонидан унга бағрикенглик кўрсатилиб, 2015 йилнинг ноябрь ойида озодликка чиқади, деб ёзади "Ҳуқуқ” газетаси.\n2016 йил апрель ойининг сўнгги кунларидан бири. Ҳусан кечки соат еттиларда ўртоғи Шоқосим билан маҳалласи ҳудудидаги дўконга кириб, "ширингина” бўлиб қайтиб чиқди. Қадрдонлар дарров хайрлашмасдан, ташқарида суҳбатни давом эттиришди. Ш.Муродов кетгач, Ҳусан дўконга қайтиб бориб, яна бир шиша ароқ сотиб олди. Уйига қайтаркан, қандайдир қўшиқларни хиргойи қилиб, йўл-йўлакай спиртли ичимлик истеъмол қилиб борди. Бир маҳал ёнидан тугун кўтарганича шошиб кетаётган аёл ўтди-ю, унинг фикри бузилди.\nАёлнинг ёлғизлигига ишонч ҳосил қилгач, миясида чақнаган бузуқ ниятини амалга ошириш ҳаракатига тушиб қолди. Унинг ортидан тушиб, йўлнинг бир томони дала билан туташган қисмига етганида "ҳужум”га ўтди. Ҳе йўқ, бе йўқ аёлга ташланиб, уни дала томонга тортди. Жабрланувчи бақир-чақир қилиб, унга қаршилик кўрсатди. Ҳ.Ҳакимов унинг бошига шиша билан урди. Зарбдан чўк тушиб қолган аёл яна-да баландроқ овозда қичқириб, ёрдамга чақираверди. Хавотир ва саросимага тушиб қолган Ҳусан бутунлай идрокини йўқотди. Хаёлини "тинчитиш керак” деган мудҳиш фикр банд қилиб, қўллари шу буйруққа бўйсунди. Ердан тош олиб, ожизанинг ҳаётига "нуқта” қўйди.\nЖасадни дарёга оқизган Ҳусан барибир хотиржам бўла олмади. Қандайдир куч уни таъқиб қиларди. Энди у ҳар дақиқада қилмиши ошкор бўлиб қолишидан хавотирга туша бошлади. Шу сабабли ишлаш баҳонасида пойтахтга йўл олди. Тошкент шаҳрига келиб, одамларнинг кунлик ишларини қилиб, пул топиб юрди. Орада уйига ҳам бориб-келиб турди. Шу тахлит ёзни ўтказди. Куз бошида эса эски "саргузашт”ни бошлади. Ижтимоий тармоқ орқали Юнусобод туманида яшовчи Дурдона исмли аёл билан танишиб қолади. Уларнинг бундай танишуви бора-бора жиддийлашиб, яқин муносабатга айланди. Бир неча маротаба учрашишди. Ҳ.Ҳакимов тез орада аёлнинг кўнглига йўл топиб, сирларидан воқиф бўлди ва товламачилик йўлига ўтди. Унга осмондаги ойни-да олиб беришга тайёр бўлиб турган Ҳусан хушторидан 700 минг сўм пул талаб қилди. Унинг бу иши Д.Холматовани карахт қилиб қўйди. Бироқ, бу ҳали ҳаммаси эмасди. Ҳ.Ҳакимов очиқдан-очиқ "шантаж” йўлига ўтиб, агар пул бермаса, ўрталаридаги яқин муносабатни унинг турмуш ўртоғига ошкор қилиш билан қўрқитади. Иложсиз қолган Дурдона унга 400 минг сўм пул, 200 минг сўмлик "Самсунг” русумли уяли алоқа телефон аппарати ва 2 дона қиймати 1 млн. 300 минг сўмлик узукларини беришга мажбур бўлади.\nД.Холматова шу билан "қутулдим”, деб ўйлаганди. Бироқ Ҳусан деганлари осонгина "таслим бўладиган”лар хилидан эмас экан. Аёлдан ундирганларини харж қилиб бўлиб, яна Дурдонани "йўқлаб” қолди. Телефон орқали учрашувга чақириб, кўнгилни хушлаш ниятида эканлигини айтди. Аммо Дурдона товламачи билан ортиқ учрашиш нияти йўқлигини маълум қилиб, унга рад жавобини берди. Бу жавоб Ҳ.Ҳакимовга ёқмади. Энди зўравонлик йўлига ўтиб, аёлни уриб-тепиб, унга қасддан шикаст етказади.\nЖиноят ортидан жиноятга қўл урган йигит барча қилмишлари учун жавоб бериши тайинлигига судниг қора курсисига ўтирганида яна бир карра амин бўлди. Жиноят ишлари бўйича Сурхондарё вилоят суди томонидан Ҳ.Ҳакимовга узоқ муддатга озодликдан маҳрум қилиш жазоси тайинланди.\nҚўшилди: 17-07-2017, 12:16\nФарзанддан дариғ тутилган меҳр


Қорақалпоғистонлик фермерларга қурғоқчиликка таёргарлик кўришга ёрдам берилади\n16:21 10.11.2015 Ҳавола олиш\nҚорқалпоғистонда фермерлар учун келажакдаги иқлим ўзгаришига мослашиш мавзуидаги семинарлар бўлиб ўтмоқда. Ушбу тадбир БМТТД лойҳаси бўлиб, олти йилга мўжалланган.\nТОШКЕНТ, 10 ноя — Sputnik. Нукусда фермерлар учун иқлим ўзгаришига мослашиш марказлари очилмоқда. Келажакда ушбу марказлар Қорақалпоғистоннинг тўрт туман марказларида очилиши режалаштирилган, Газета.uz хабари асосида\nЎзбекистондаги БМТТД ваколатхонаси республика Вазирлар маҳкамаси қошидаги Гидрометерология маркази билан ҳамкорликда семинарлар ташкил қилди. Ушбу семинарларда фермер ва деҳқон хўжаликлари билан биргаликда уларнинг иқлим ўзгаришига мослашувчанлигини ошириш масалалари келишиб олинди.\nСеминар ташкилотчиларининг сўзларига қараганда, 10-12 ноябрда бўлиб ўтадиган ушбу тадбирларда “лойҳалаштириш, режалаштириш ва мослашув чорларини ишлаб чиқиш мақсадида иқлимий ва гидрометерологик мониторингни ривожлантириш” масалалари муҳокама қилинади.\nРегионда буғхона (парник) хўжаликларини ривожлантириш, қурғоқчилик ҳақида олдиндан хабар бериш тизими яратиш режалаштирилган.\nҚорақалпоғистоннинг шимолий туманлари иқлим ўзгариши оқибатларидан жуда заиф ҳимояланган. Шунинг учун ҳам ушбу регионлар давлат ҳукумати органларига керакли ёрдам кўрсатилади.


"Эркин интернет" учун намойиш-Москва, апрель, 2018\nРоссиянинг Алоқа, ахборот технологиялари ва оммавий коммуникацияларни назорат қилиш бўйича федерал хизмати - Роскомнадзор ижтимоий тармоқлардан, жумладан, TikTok иловасидан ёшларни “ноқонуний” намойишларда иштирок этишга чақираётган постларни олиб ташлашни талаб қилди.\nРоскомнадзор 20 январда Бош прокуратуранинг сўровига биноан “Вконтакте” ҳамда TikTok ижтимоий тармоқларига шу йўсиндаги талабномани юборган.\nТалабномада “платформангизда вояга етмаганларни рухсат берилмаган оммавий йиғилишларда иштирок этишини тарғиб этаётган ноқонуний маълумотлар тарқатилишининг олдини олиш учун барча чораларни кўришингизни сўраймиз”, деб айтилган.\nРоскомнадзорнинг бу талаби мухолифат арбоби Алексей Навальний россияликларни 23 январь куни умуммиллий норозилик намойишларига чақирганидан икки кун ўтиб янгради.\nПрезидент Владимир Путиннинг энг кўзга кўринган танқидчисига айланган Алексей Навальний 17 январь куни Германиядан Россияга учиб келганидан кейин ҳибсга олинганди. У шартли равишда қамоққа ҳукм қилинган шахс сифатида хориждалик пайти синов муддати шартларини бузганликда айбланиб, тергов ҳибсхонасига йўлланган. Германияга у ўтган йил ёзида “Новичок” моддаси билан заҳарланиши ортидан олиб кетилган ва ўша ерда даволанганди. Навальний айнан Путин буйруғи билан Федерал Хавфсизлик Хизмати (ФСБ) томонидан заҳарланганини айтиб, россияликларни “кўчаларга чиқишга” чақирган.\nСиёсатчининг штаби бутун Россия бўйлаб 23 январь куни кенг кўламли норозилик акциялари ўтказилишини эълон қилган.\nКремль Навальнийнинг заҳарланишида ҳар қандай иштирокини инкор қилиб келади.\nРоссия қонунчилиги вояга етмаганларни рухсат берилмаган оммавий намойишларда иштирок этишга чақиришни ман этади. Тегишли қонун қабул қилинган 2018 йилда Навальний ушбу тақиқ унинг ёшлар орасидаги тарғиботига тўсқинлик қилиш мақсадида жорий этилганини айтганди.


Австралия 2032 йилги Олимпия ўйинларига мезбонлик қилмоқчи\n17 ноябрь, 2020, 16:05\nТеглар:Олимпиада | Австралия\n2000 йил улар буни уддалашган.\nAвстралия Бош вазири Скотт Моррисон Халқаро Олимпия Қўмитаси (ХОҚ) раҳбари Томас Бах билан учрашувда, мамлакат расмийлари Квинсленднинг 2032 йилги ёзги Олимпия ўйинларини ўтказиш таклифини тўлиқ қўллаб-қувватлашини айтди, деб ёзади ХОҚнинг Twitterдаги микроблогида.\nМоррисон ва Бах сешанба куни Токиода учрашишди. Томонлар спорт коронавирус инқирозидан чиқиб кетишда муҳим роль ўйнайди, деган якдил фикрга келишди. Моррисон ва Бах ХОҚ ва Олимпия ўйинлари учун сиёсий бетарафлик зарурлиги тўғрисида ҳам келишиб олдилар.\nКвинсленд штати 2019 йил декабрь ойида 2032 йилги ўйинларни ўтказиш учун ариза бериш ниятини расман эълон қилган эди. Ариза йиғиш кампаниясига Брисбен шаҳри ҳамда Голд-Кост ва Саншайн-Кост соҳилидаги курорт зоналари киритилиши лозим эди. Май ойида ариза йиғиш кампанияси минтақадаги иқтисодий вазиятни ёмонлаштирган коронавирус пандемияси сабабли тўхтатилди. Июнь ойида Aвстралия Миллий Олимпия Қўмитаси (МОҚ) раҳбари Жон Коутс ариза йиғиш кампаниясини янгилашга чақирди.


"Челси" - "Эвертон": Матнли трансляция\n8 март, 2021, 23:04\nТеглар:Челси | Эвертон | АПЛ\nАнглия Премьер-Лигаси 27-туридан ўрин олган "Челси" - "Эвертон" баҳсига хуш келибсиз. Ўйинни сайтимиз орқали матнли кўринишда кузатиб боришингиз мумкин. Матнли трансляцияни Абдулла Маннонов олиб боради.\nБен Годфри 31' (автогол)\nУчрашув якунланди! "Челси" ўз уйида муҳим 3 очкони қўлга киритди. Матнли трансляцияни Абдулла Маннонов олиб борди. Эътиборингиз учун раҳмат!\n4 дақиқа вақт қўшиб берилди.\nЎзгариш: Вернер ўрнига Пулишич ўйинга қўшилди.\nТом Дэвис ўйин қоидасини бузганлиги сабали сариқ карточка билан огоҳлантирилди.\nВернернинг зарбасини Пикфорд ажойиб тарзда қайтарди! Суперсейв!\nТухель ҳам ўзгаришларни ишга солади: Ковачич ўрнига Канте ўйинни давом эттиради.\nЎзгариш: Андре Гомеш ўрнига Бернард ўйинга қўшилди.\nЖошуа Кингнинг жарима майдончаси ичидаги фаоллиги эвазига яна бир бурчак тўпи ишлаб олинди. Динь тўп олдида.\nЛюка Динь жарима майдончаси ичига тўпни бурчакдан етказиб берди, ҳимоячилар фаол ўйнади.\nТом Дэвиснинг жарима майдончаси ичига узатмасини ҳимоячилар узоқлаштира олишди.\nЎзгариш "Эвертон"да: Сигурдссон ўрнига Жошуа Кинг ўйинга қўшилади.\nКурт Зума майдонда тиббий ёрдам олмоқда. Шифокорлар унга ёрдам кўрсатишяпти.\nЎзгариш: Хадсон-Одои ўрнига Мейсон Маунт ўйинга қўшиладиган бўлди.\nГОООООООООООООООООООООЛЛЛ!!! Жоржиньо пенальтидан аниқ фойдаланди ва ҳисобни ишончи кўринишга келтириб қўйди! 2-0!\nПенальти! Жордан Пикфорд ўйин қоидасини бузди ва ҳакам 11 метрлик нуқтани кўрсатди! Жоржиньо уни ижро этади.\nМаркос Алонсо бурчакдан тўпни ўйинга киритиб беради.\nРис Жеймснинг зарбаси дарвозадан анча баландлаб кетди.\n"Эвертон"да ўзгариш: Алекс Ивоби ўрнига Том Дэвис ўйинга қўшилди.\n"Челси" аъзолари голни эрта нишонлаб юборибди. Тўп қўлга теккан экан. Гол инобатга олинмади!\nГол инобатга олинмаслиги мумкин! Ҳакам ВАРга мурожаат қилади.\nГОООООООООООООООЛЛЛ!!! Хаверц гол урди! 2-0!\nБурчак тўпи. "Челси" уни ижро этади.\n"Челси" жарима тўпини ижро этади.\nЛюка Динь сариқ карточка билан огоҳлантирилди.\nМаркос Алонсо тўпни жарима майдончаси марказига етказиб берди, бироқ ҳимоячилар фаол ўйнади.\nСигурдссон жарима майдончаси ичига тўпни етказиб берди, Менди эса тўпни ҳаммадан биринчи эгаллаб олди.\nРишарлисон офсайдда қолиб кетди.\nБурчакдан тўпни Маркос Алонсо ўйинга киритиб беради.\nХудди шу ҳолат Каллум Хадсон-Одоида ҳам такрорланди.\nРишарлисон "Эвертон"нинг хавфли қарши ҳужумини чиройли тарзда якунлаши мумкин эди, бироқ у ҳимоячилар томонидан тўхтатилди.\nХаверцнинг жарима майдончаси ташқарисидан туриб берган кучли зарбаси ҳимоячи томонидан блокланди.\nГОООООООООООООООООЛЛЛ!!! "Челси" ҳисобни очмоқда! Хаверц жарима майдончаси ичида тўпни қабул қилиб олди ва дарвозага енгил зарба берди! Тўп Годфрига тегиб, дарвоза тўридан жой олди! 1-0!\nДинь бурчакдан тўпни ўйинга киритиб беради.\nЛюка Диннинг унумли ҳаракатлари эвазига "Эвертон" бурчак тўпига эга чиқди.\nАндре Гомеш жарима майдончаси ичида ҳужумда фол қайд этди.\nДиннинг узатмасини Кальверт-Льюин жарима майдончаси ичида қабул қилиб олди ва зарба берди! Зарбага аниқлик етишмади.\nГильфи Сигурдссон Ковачичга нисбатан қўпол ўйнади. Ҳакам фол қайд этиб, жарима зарбаси белгилади.\nКай Хаверц жарима майдончаси ичига тўпни ҳаволатиб етказиб берди, бироқ Пикфорд тўпга ҳаммадан биринчи чиқиб келдди ва вазиятни бартараф этди.\nЖоржиньонинг жарима майдончаси ташқарисидан берган зарбаси дарвоза устунининг ёнгинасидан ўтиб кетди.\nМейсон Холгейт ("Эвертон") қўпол ўйини учун сариқ карточка билан огоҳлантирилди.\nБурчакдан тўп ўйинга киритиб берилди, бироқ ҳимоячилар устунлик қилишди.\nРис Жеймс қанотдан тўпни ўйинга киритиб берди, бироқ ҳимоячилар тўпни бурчакка чиқариб юборди. Бурчак тўпи.\nГильфи Сигурдссон ҳужумда фол қайд этди.\n"Аристократлар" тўпни бир-бирларига тинмай ошириб беришмоқда, рақиб хатоси пойланяпти.\nКаллум Хадсон-Одои ҳужумда фол қайд этди.\nВернер тўпни қабул қилиб олди, бироқ унинг зарбаси дарвозанинг юқори қисмидан ўтиб кетди.\nРис Жеймс бурчакдан тўпни ўйинга киритиб беради.\nМаркос Алонсо рақибига нисбатан ўйин қоидасини бузди.\n"Челси" бўлимни тўп назорати билан бошлаб олди. Жамоа аъзолари тўпни бир-бирига аниқ ошириб бермоқда.\nАссалому алайкум, қадрли футбол ихлосмандлари! Англия Премьер-Лигаси 27-туридан ўрин олган "Челси" - "Эвертон" баҳсиг старт олиш арафасида. Ўйинни сайтимиз орқали матнли кўринишда кузатиб боришингиз мумкин. Матнли трансляцияни Абдулла Маннонов олиб боради.\nВидео Лондон дербисида "Челси" "Арсенал"га мағлуб бўлди (видео)\nАПЛ. "Лондон дербиси"да "Арсенал" енгилмас "Челси"ни мағлуб этди


Италияда бионик қўлли илк аёл пайдо бўлди – КУН УЗ\nПрезидент фармони: капитали 1 млрд доллар бўлган янги жамғарма ташкил этилмоқда\n«Ипподром» бозори акциялари биржада сотила бошланди\n«Ўзбекистон овози» адади 4600 нусха, «Голос Узбекистана» эса ёпилиш арафасида. Кетмонов матбуотга қаршими?\nАжратилган бўлакли гаплар\nЗИРА : синтактик таҳлил қилинг\nУюшиқ булакларда умумлаштирувчи суз ва тиниш белгиларининг ишлатилиши\nУюшиқ булакларда тиниш белгиларининг ишлатилиши\nГлавная / Технологиялар / Италияда бионик қўлли илк аёл пайдо бўлди\nAnvar 05.01.2018\tТехнологиялар Comments Off on Италияда бионик қўлли илк аёл пайдо бўлди 87 Показы\nВенетода яшовчи Альмерина Маскарелло бионик қўл протези ўрнатилган биринчи италиялик аёл бўлди. ANSA агентлиги шу ҳақида хабар берди.\nАёл 1993 йилнинг июль ойида қўлидан айрилганди, ўшанда у фабрикда ишлайдиган кезлар эди, кутилмаганда унинг қўли пресс остида қолиб кетди.\nБионик протез Сильвестро Мисер раҳбарлиги остидаги халқаро олимлар жамоаси бионик протезни ишлаб чиқарди. Июнь ойида нейрожарроҳ Паоло Мария Россини ва унинг ҳамкасблари операция давомида Альмирага бионик қўлни имплантация қилишди. Ўшандан буён олти ой ўтди, шундай экан, тажрибани муваффақиятли якунланган деб ҳисоблаш мумкин.\nМазкур протез даниялик Деннис Соренсенга имплантация қилинган моделнинг яхшиланган версияси ҳисобланади. Бионик қўл ҳаракатланиши учун зарур қурилма сумкага сиғади, махсус датчиклар эса ҳақиқий қўлнинг тактиль имкониятларини имитация қилади ва предметлар сатҳининг юмшоқ ё қаттиқлигини фарқлай олади.\nбионик қўл Италия\t2018-01-05\nTags бионик қўл Италия\nПред. “АҚШ, Россия ва Хитой Европа Иттифоқини менсимайди” – Германия ташқи ишлар вазири\nСледующая Камҳаракат ҳаёт тарзи жуда хавфли экани айтилди\nТошкент шаҳар Чилонзор туманида фаолият юритаëтган ўнлаб хусусий тадбиркордан “Хавфсиз шаҳар” лойиҳаси доирасида кўчаларга ўрнатилиши …\nАҚШ Ўзбекистон Россия Шавкат Мирзиёев Тожикистон Дональд Трамп Қозоғистон масжид Тошкент Ислом Эрон ЎЗБЕК ТИЛИ 11 синф Хитой КХДР Самарқанд Президент Қирғизистон қарор Саудия Арабистони Владимир Путин фойда БМТ Сурия Туркия Намоз\nВодийнинг яна бир шаҳрида “Ҳуқуқий ахборот кунлари” сайл кўринишида ўтказилди


Улар каттарган сари бир-бирлари билан уришар, талашар эди. Она мушук эса сичқон, чумчуқ каби емишлар олиб келиб уларни боқарди. Мушукчалар емишни еб бўлгач, етмаганига онасининг пинжига кириб эмишарди.\nБир куни она мушук болаларини эмизаркан, шўхроқ биттаси унинг кўзига тепди. Тирноғи ботганидан она мушукнинг бир кўзи яраланди. Бироқ она мушук ўрнидан туриб кетмади. Фақат оғриққа чидолмасдан бошини тескари буриб олди, холос.\nМушук бир кўзли бўлиб қолди. Шундай бўлса ҳам у ҳар куни болаларига емиш тутиб келар, уларни олдингидай ялаб-юлқарди.\nМушукчалар вақт ўтган сари улғая боришди. Кўчага чиқадиган, ертўла тешикларига беркиниб ўйнайдиган одат чиқаришди.\nБир куни қарасам, мушукчалар бургалаб кетишган экан. Акам иккаламиз дори олиб келиб, уларни дорили сувда чўмилтирдик. Дорини кўп ишлатибмиз, шекилли, мушукчаларнинг нимжонроғи ётиб қолди. Она мушук бошқаларига қараганда унга кўпроқ ғамхўрлик қила бошлади. Бироқ мушукча ўнгланмади. Аҳволи тобора оғирлашгач, акам уни ветеринарга кўрсатиб, сал ўтмай қайтиб келди, бироқ мушукча йўқ эди. Маълум бўлишича, мушукча йўлда ўлиб қолибди. Акам эса уни ахлат қутисига ташлаб келибди...\nОна мушук акам мушукчасиз қайтиб келгандаёқ ўзини ташқарига урганди. Шу бўйи у икки кун йўқолиб кетди. Учинчи куни эса тонг саҳарлаб оғзига ниманидир қисиб келди. Не кўз билан кўрайликки, бу ўлган боласи эди. Шунда мен она ҳеч қачон боласидан кечмаслигини тушуниб етдим ва бориб онамнинг бўйнидан маҳкам қучоқладим.\n17:13, 27.12.2018 ✔64\n17:28, 13.12.2018 ✔85\n17:27, 13.12.2018 ✔82\n✔ 64  17:13, 27.12.2018\n✔ 85  17:28, 13.12.2018\n✔ 82  17:27, 13.12.2018\n✔ 117  16:04, 29.11.2018\n✔ 149  13:02, 16.11.2018


Олий Мажлис Сенати кенгашининг 11 декабр куни бўлиб ўтган мажлисида ҳисобот берган Энергетика вазири ўринбосари Беҳзод Норматов айни пайтда энергоресурслар нархлари субсидия қилингани, жаҳон бозорида минг куби 150 доллардан сотилаётган газни аҳолига 38 доллардан етказиб берилаётгани, Ўзбекистон 2025 йилдан тўлиқ бозор механизмларига ўтишни бошлаши ҳақида гапирди.\nСенат аъзолари, тегишли вазирлик ва идоралар раҳбарлари, ҳудудий студиялардан масъул ҳокимлар ва уларнинг ўринбосарлари ҳамда мутасадди ташкилотлар раҳбарлари иштирок этган мажлисда аҳоли ва тадбиркорлик субъектларини электр энергияси, табиий ва суюлтирилган газ ҳамда кўмир билан таъминлаш ҳолатини ўрганиш натижалари муҳокама қилинди.\nЙиғилишда қайд этилишича, 2020 йилда жами электр энергияси ресурслари 71,1 млрд. кВт соат, шундан ишлаб чиқариш 65,9 млрд. кВт соат импорт 5,2 млрд. кВт соатни ташкил қилган. Жорий йил охиригача табиий газ иқтисодиёт тармоқларига 28,4 млрд. куб метр, аҳолига 11,4 млрд. куб метр газ етказиб берилиши, шунингдек, суюлтирилган газ ҳажми 543,4 минг тоннага етказилиши режалаштирилган.\n«Ривожланган давлатларни кўрадиган бўлсак, Германияда газ йўқ (газ конлари – таҳр.), Японияда газ йўқ, Кореяда ҳам газ йўқ. Нима учун ўша чет эл давлатларида яхши етказиб беради, деяпсиз. Чунки биринчидан инфратузилма бор, бозор иқтисодиётига биздан анча аввал ўтган. Масалан, Англияда, адашмасам, 1918 йилдан газлар биржада сотилади.\nХалқаро молия институтлари билан ишлаяпмиз, тўғрисини айтишимиз керак, тарифларимиз субсидия қилинган. Жаҳон бозорида газнинг минг куби 150 доллардан сотилаётган ҳозирги пайтда аҳолига бу ҳажмдаги газни ўттиз саккиз доллардан (1 куби 3,8 цент) етказиб беряпмиз. Яна бир муаммо бор, буларни ўз вақтида молиялаштириш», дея Беҳзод Норматовнинг сўзларини келтирмоқда Kun.uz мухбири (Видеода вазир ўринбосари адашиб ўттиз саккиз цент деб юборган — таҳр.).\nСенат раиси унинг сўзларини бўлиб, аниқроқ жавоб беришини, одамларнинг қийналмаслиги учун қанча муддат кераклигини сўради.\n«Мана, ҳозирда қисқа муддатли чораларни кўрадиган бўлсак, балансни ҳисоблаётганимизда кейинги йилга аҳолига 1,6 млрд куб метр газ етказиб беришни мўлжалладик. Битта қисқа рақамни айтаман - кунлик режа аввалги йилга нисбатан 21 млн куб метр [кўп], олдинги йил 9 декабр куни 83,3 млн куб метр газ етказиб берилган бўлса, бу йил шу куни 104,7 [куб метр газ] етказиб берилди. Шунда ҳам етмаяпти. Бу дегани газ етказиб беришда эмас, тизимли муаммолар мавжуд дегани», деган вазир ўринбосари.\nНорматов вазирлик томонидан айни пайтда ушбу муаммоларни ҳал қилиш устида иш олиб борилаётганини таъкидлаган. У бу йил электр энергияси олдинги йилга нисбатан 26 млн киловатт/соат кўпроқ (кунига) етказиб берилаётгани, лекин шунда ҳам етмаётганини таъкидлаган.\nЙиғилиш давомида Сенат раиси Танзила Норбоева вазир ўринбосарини сўроққа тутган. «Сиз манфаатдор вазирликсиз, тўғрими, мана шуни етказиб беришга манфаатдорсиз. Одамлар норози бўлмаслигидан манфаатдорсиз, тўғрими гапим, лекин жойларда ўғрилик бўляпти, коррупцион ҳолатлар бўляпти, тадбиркорлар томонидан ҳам беҳисоб ишлатиляпти, тўғрими?\nСизнинг қуйи тизимингиз одами ўша пулни олиб, тадбиркордан бемалол ҳисоблагичсиз ёқяпти. Мана шу тизимни қачон тўғрилаймиз?», деган у.\nВазир ўринбосари 5 йил ичида керакли ислоҳотлар амалга оширилиб, 2025 йилдан Ўзбекистонда ҳам тўлиқ бозор механизмларига ўтилиши бошланиши мўлжалланганини маълум қилди.\n«АСКУЭ (электр энергияси ҳисобини автоматик назорат қилиш) тизими йил охиригача 100 фоиз бўлади. АСКУГ (газ таъминоти ҳисобини автоматик назорат қилиш) тизимини тўлиқ ўрнатиб бўлиш кейинги йилнинг июл ойига мўлжалланган. Яъни 2021 йилда бизда 2022 йилга режалаштириш учун кўпроқ аниқ маълумотлар йиғиш имкони бўлади. Ўзимиз ислоҳотларни белгилаганимизда халқаро молия институтлари билан тўла-тўкис бозор иқтисодиётига ўтиш ва энергия ресурслари биржаларини яратишни якунлаш, яъни қонунчиликка ўзгартиришлар киритиш, норматив ҳужжатлар ишлаб чиқиш ва ҳамма механизмларни яратиш 2025 йилга мўлжалланган.\nТуркияда бу ишга 15 йил кетган бўлса, бу нарсани биз 5 йилда амалга оширмоқчимиз. Бунинг учун биз бошқа давлатларда шу ислоҳотларни олиб борган мутахассисларни жалб қилган ҳолда улар қилган хатоларни қайтармаслик, камчиликларнинг олдини олган ҳолда ўзимизга 15 йил эмас, 5 йил белгилаб олганмиз. Бу ҳақда маълумотга киритилди, 22 октябр куни Тошкентда давра суҳбати бўлиб ўтди. Жаҳон мутахассислари ва вазирликлар, корхоналар билан биргаликда. У ерда ҳам шу нарса муҳокамаси бўлди. 2025 йилда бу соҳада ислоҳотлар тугатилади. Бу дегани ўшангача биз ҳамма ислоҳотларимизни бозор иқтисодиётига ўтишимизни белгилаб олганмиз.\nЛекин ҳали айтиб ўтганимдек, 2021 йилда рақамлаштиришнинг асосий қисми тугагандан кейин бизда аниқ картина ҳосил бўлади, қаерда нима камчилигимиз бор, қаерга етказиб бериляпти, қаерда хатолик бор, қаерда ўғрилик бор.\nКерак бўлса режага ўзгартириш киритиб, менимча, 2021 йилда катта ўзгариш бўлади. Мана, ўзимизда кўпроқ ҳажмларни олганмиз, 2022 йилга бориб бу муаммолар ҳақида ўйламаслигимиз ҳам керак бўлади. 2022 йилнинг баланси янгича ёндашув, янгича методология бўйича ҳисоблаб чиқса, қўлимиздан келган имкониятларни ишлатиб, бу нарсани бартараф қилишга ҳаракат қиламиз.\nЎзимизда бу нарсани 2021 йилга ҳам қўйганмиз, мен очиқ-ойдин айтяпман, 2021 йилда рақамлаштириш тўла-тўкис охирига етадиган бўлса, бизда аниқ маълумотлар бўладиган бўлса, 2021 йилдан 2022 йилга ўтадиган куз-қиш мавсумига яхшироқ тайёргарлик кўрган бўламиз», деди Беҳзод Норматов.\nЙиғилишни олиб борган Сенат раиси мутасаддининг берган жавобидан қониқмади. У тизимдаги қатор муаммоларни санаб, вазирликдаги мутасаддилар уларни ҳал қилиш бўйича етарлича иш қилмаётганини маълум қилган.\n«Бу йил шундай ўтаверадими? Ҳисоблагичлар ўрнатилмаётганида ҳам манфаатдорлик бор биласизми? Шуни ўрнатиб қўйса, ўғрилик бўлмайди-да! Назорат кучаяди, ким қанча ишлатганлиги билинади. Шунинг учун уни ўрнатмасликка ҳаракат қилишади. Атай узиб қўяётганлар ҳам бор. Шуни ким назорат қилади? Сизнинг пастдаги тизимингиз.\nҲозир сенаторимиз айтдилар, ҳаммаси тарқоқ, ҳар хил тизимлар бўлди, тўғрими, реформа, лекин уларнинг орасида ҳамкорлик, мувофиқлаштириш йўқ вазирлик томонидан. Ходимларнинг масъулияти йўқ. Ҳудудий бошқармаларда масъулият йўқ. Шуни сиз қилишингиз керак, шунда ислоҳотларингизнинг қанчадир фоизини амалга оширгунингизча, қанчадир муаммоларни ҳал қилган бўламиз. Ўғриликларни йўқ қиламиз. Шуни қилмаяпсизлар-да. Буни қандай тушуниш керак, билмадим», деган Танзила Норбоева.\nЭслатиб ўтамиз, кунлар кескин совиб, аҳолининг свет-газ таъминотидаги узилишлар юзасидан шикоятлари кўпайгани ортидан Фарғона водийсида энергия муаммосини ўрганиш мақсадида Сенат ишчи гуруҳи тузилган, ўрганиш давомида тизимдаги кўплаб муаммолар юзага қалқиб чиққанди.


Ўзбекистон Республикаси Президентининг 2016 йил 23 декабрдаги ПҚ–2697-сонли Қарори ижросини таъминлаш мақсадида, “Ўзбекнефтгаз” АЖ Бошқаруви раиси Меҳриддин Абдуллаев топшириғи билан тизимдаги корхоналарда барқарор ишлаб чиқаришни ташкил этиш ва маҳсулот сифат кўрсаткичларини халқаро стандартларга мувофиқлаштириш ишлари жадал суръатларда амалга оширилмоқда.\nХусусан, Шўртан нефть ва газ қазиб чиқариш бошқармаси Бош иншоотида жойлашган Газни цеолит ёрдамида олтингугурт бирикмаларидан тозалаш қурилмасининг I–V блоклари ҳам модернизация қилинмоқда.\nҚурилманинг I–V блокларини модернизация қилиш ишчи лойиҳавий ҳужжатлари “ЎзЛИТИнефтгаз” АЖ томонидан ишлаб чиқилди.\nЛойиҳанинг асосий мақсади – қайта ишланаётган табиий газ сифат кўрсаткичларини “ОʻzDSt-948:2016” стандарт талабларига мувофиқлаштириш ва қурилманинг газни қайта ишлаш қувватларини ошириш учун моддий-маънавий жиҳатдан эскирган аппаратлар, қувур арматуралари ҳамда жараёнларни автоматик бошқарув тизимини модернизация қилишдан иборат.\nАйни пайтда ускуналар тендер савдо танловлари асосида ишлаб чиқарувчи компаниялар томонидан босқичма-босқич етказиб берилди. 2 та сепаратор аппарати “Ўзбеккимёмаш заводи” АЖ ва 96 та юқори ҳароратга чидамли шарли кранлар Чехиянинг “Global Industrial Solutions” компанияси томонидан келтирилди.\nБугунги кунда қурилманинг II блокига 42 та шарли кран ўрнатилди ҳамда битта сепараторда қурилиш-монтаж ишлари якунланиб, ишга қўшилди. Шунингдек, IV блокдаги 42 та шарли кранлар монтаж қилиш учун ишдан тўхтатилди.\nТехнологик қурилмани модернизация қилиш натижасида йилига 4,0 млрд куб метр табиий газни цеолит ёрдамида олтингугуртдан тозалашга эришилади. Қурилманинг тўла қувватда ишлаши эса қайта ишланаётган табиий газ ҳажмлари қисқаришининг олдини олади.\nМаълумот учун: Шўртан нефть ва газ қазиб чиқариш бошқармаси Қашқадарё вилояти, Ғузор тумани ҳудудида жойлашган бўлиб, 1980 йилда ишга туширилган. Газни цеолит ёрдамида олтингугуртдан тозалаш цехи IV блоки 1987 йилда фойдаланишга топширилган.


ИнтерФУТБОЛ :: Вундеркиндлар: Шимоллик ноёб топилма Йенс Петер Хауге ҳақида...\nВундеркиндлар: Шимоллик ноёб топилма Йенс Петер Хауге ҳақида...\nСўнгги пайтларда «Милан» ўзининг ажойиб ўйинлари билан мухлисларини хушнуд этмоқда. Эътиборга молик футболчилар орасида «россонерлар»нинг янги аъзоси, норвегиялик ёш иқтидор соҳиби Йенс Петер Хауге ҳам бор. Унинг «Боде-Глимт»дан трансфер қилиниши - оригинал танлов, демакки, ушбу ўйинчи ҳақида кўпроқ маълумот олишга ундайди.\n«Боде-Глимт» - ажойиб жамоа. Унинг базаси жойлашган Боде шаҳри шимолий ҳудуд ҳисобланади. Маҳаллий шароит асосан чанғи спортига мос бўлсада, у ерда яхшигина футбол клуби тузишни уддалашган. Дастлаб жамоанинг номи «Глимт», яъни «яшин» бўлган, аммо кўп ўтмай, атамага ўзгартириш киритишга тўғри келган. Сабаби - қўшни шаҳарчада худди шундай аталувчи клуб бор эди.\nЖамоа тарихида ўсиш ва паса-йиш даврлари кўп кузатилган. Вақти-вақти билан еврокубоклар йўлланмаси қўлга киритилган, ажабланарлиси, аксар ҳолларда рақиб сифатида Италия вакиллари тўғри келарди. Гўёки, камтар норвегияликларнинг топ-чемпионат жамоаларига тўқнаш келиши ноодатий ҳолдек туюлади, аммо «Боде-Глимт» Европа бўйлаб 7та (кўпинча қисқа) юришнинг тўрттасида «А» серия вакилларига тўқнаш келган. Ҳаттоки, евродебют (Кубок эгалари кубоги-1976|1977) ҳам «Наполи»га қарши ўтган. Бундан ҳам қизиғи, «Глимт» жорий мавсум Миланга сафар уюштиришдан аввал икки марта литваликлар тўсиғидан ўтди: дастлабки рақиб «Кауно Жальгирис» бўлди, кейингиси эса - Вильнюснинг «Жальгирис»и.\nБу мавсум «Боде-Глимт» учун ўзгача аҳамият касб этади. Ҳозиргача клубга Норвегия чемпиони бўлиш насиб қилмаган, ваҳоланки, тўрт марта (1977, 1993, 2003 ва 2019 йилларда) жамоа иккинчи ўринни эгаллаган. Айни пайт «олтин» деярли нақд. Шимолликлар 2-поғонадаги «Русенборг»ни нақ 18 очкога ортда қолдиришмоқда. Боз устига, «Боде-Глимт» 69та гол урган, бир ўйинга ўртача 3,45та тўп киритаётган бу жамоани Норвегия «Аталанта»си дейиш мумкин. Мазкур жамоанинг «Сан-Сиро»да ҳам сермаҳсул ўйин кўрсатгани бежиз эмас. Албатта, ушбу муваффақиятлар замирида кўпчиликка нотаниш бўлган мураббий Кьетиль Кнудсеннинг хизматлари ётибди.\n«Гол}пас» тизимида «Боде-Глимт»нинг икки футболчиси пешқадам. 14}17 кўрсаткич билан 25 ёшли даниялик қанот ҳужумчиси Филип Цинкернагель (унинг кейинчалик қайси жамоага ўтиши жуда қизиқ) биринчи ўринда. Қаҳрамонимиз - «Милан»нинг 20 ёшли янги футболчиси Йенс Петтер Хауге эса 14}10 натижа қайд этиб, иккинчи бўлиб турганди.\nИнсайдерларнинг бир овоздан таъкидлашларича, «Милан» Хаугени Европа Лигасидаги ўйиндан аввал ҳам кузатиб борган. Йенс Петтер Норвегиянинг катталар термасидаги дебютини яқиндагина, Миллатлар Лигасининг октябрь ойидаги беллашувларида нишонлади. Авваллари эса барча ёшдаги термаларда Эрлинг Холанд билан ёнма-ён тўп сурган. «Россонерлар»дан ташқари, Хаугега «Аталанта» ва «МЮ»дан ҳам қизиқиш бўлган, аммо бу клублар аниқ таклифлар билан чиқишмаганди.\nНорвегиялик вундеркинднинг кучли жиҳатлари қайси? Табиийки, ҳужумнинг чап қанотида тўп сурадиган футболчи учун тезлик ва техника муҳим сифатлар саналади - Хаугеда бундай хусусият бор. Ундаги самарадорлик ҳам таҳсинга лойиқ: товони билан кутилмаганда берадиган паслари, чаққон «рулеткалар» ёки бироз танаффус қилиб, сўнгра алдаши... Ушбу футболчининг ўзига хос жиҳати сифатида скандинавларга хос совуққонликни кўрсатиш мумкин. Дарвоза рўпарасида пайдо бўлганда, Йенс Петтер тўпни тепишга шошмайди, хотиржам тарзда зарба йўллаш учун қулай фурсат туғилишини кутади, имкон яралганда эса тўпни дарвозабоннинг устидан ошириб тўрга йўллайди. Пенальтиларни ҳам унга бемалол ишониш мумкин - ортиқча асабийлашиш бўлмайди.\n«Милан»га қарши «Сан-Сиро»да кечган баҳс Хауге учун энг яхши реклама вазифасини ўтади. Йигитча порлади. Биринчи бўлимда самарали узатма муаллифига айланди, жарима майдончаси ичига аниқ пас йўллади. Иккинчи 45 дақиқаликда эса ёш иқтидор соҳиби гол ҳам урди, жарима майдончаси ташқарисидан йўллаган зарбаси Доннаруммани чорасиз қолдирди. Асосийси, бутун учрашув давомида Хауге дриблингларни амалга оширишдан чўчимади, ажойиб ва кескин узатмалар берди - агар шерикларига маҳорат етишмовчилиги панд бермаганда, «Боде-Глимт» «Милан» дарвозасини уч, ҳатто тўртинчи марта ҳам ишғол қилиши ҳеч гап эмасди.\nБундай иштирокдан сўнг «Милан»да умуман шубҳа қолмади: бу футболчини қўлга киритиш керак. Хауге чап қанотда Анте Ребичга ўринбосар сифатида олинди. У ҳам худди хорватиялик форвард сингари ўнг оёқда тепади, шу оёғида зарба йўллаш учун марказга ўтишни ёқтиради. Унутмаслик керакки, Ребич, ўз навбатида, Ибрагимовичнинг ўрнини эгаллаши ҳам мумкин, шунда Хаугеда кўпроқ ўйин амалиётига эга бўлиш имконияти туғилади. Албатта, ушбу икки позицияни ёпишга қодир Рафаэль Леао борлигини ҳам унутмаслик керак.\nКатта риск йўқ. Хаугенинг трансфери учун 5 млн. евро тўланди - «Милан» каби клублар учун улкан сумма эмас. Мабодо, йигитчанинг ўйини чиқмаса, бу муваффақиятсизлик 2017-2019 йилларда амалга оширилган омадсиз трансферлар соясида қолиб кетади.\nАммо шубҳалар ҳам йўқ эмас. Хаугега тажриба етишмайди, унинг Норвегия лигасидаги кароматини эса рақиблар даражасининг пастлиги билан осонгина изоҳлаш мумкин. Ҳа, Йенс Петтер «Боде-Глимт»да ҳар бир ўйинда ўртача 7,7та муваффақиятли алдаб ўтишни амалга оширарди, қойилмақом кўрсаткич, бироқ Италияда шунча бўш ҳудудга эга бўлмаслиги турган гап. Балки, бошланишига нисбатан енгилроқ чемпионатда тўп сургани маъқулмиди, дейлик, скандинавияликлар билан ишлашни хуш кўрадиган Эредивизиеда. «Специя»га қарши баҳсда «Милан»даги дебютини нишонлаган Хаугенинг асабийлашаётгани сезилди - бошқача бўлиши мумкин ҳам эмас. Кейинги баҳсларда шу асабларни жиловлай олармикан?\nШунингдек, қаҳрамонимизда объектив камчиликлар ҳам бор. Тўпни ўзида кўп сақлайди, кераксиз дриблингларга бориши ёки очилган шеригини пайқамай, дарвоза томон зарба йўллаши мумкин. Ҳимояланиш масаласида ҳам ўрганадиган жиҳатлари бисёр. Оғирлик бўйича ҳам муаммо бор - 184 см бўйга эга футболчи атиги 70 кг. вазнга эга. Яккакурашларда анча қийналади.\nНиҳоят, ўзаро ўйиндаги ҳаракатларига қараб футболчи сотиб олиш тажрибаси хавотирга солади. Бу нарса 1990 йиллардаги «Милан»га хос бўлиб, тайинли натижа бермаганди - Дюгаррини ёки Клюйверт ва Давидсни эсга олинг. Дарвоқе, ўша йиллари норвегиялик нотаниш ўйинчи ҳам бўлган: «Тромсё»нинг марказий ҳимоячиси Стейнар Нильсен мавсум-1997|1998 учун сотиб олинганди. Нильсен ҳатто Италия кубогида «Интер» дарвозасига гол ҳам урган, бироқ умумий ҳисобда «россонерлар» либосида бор-йўғи 7та ўйин ўтказиб, мавсум якунлангач, клубни тарк этган.\nХаугенинг ҳолати нисбатан барқарор, йигитча кўпчиликнинг эътиборига тушиб улгурди, қолаверса, Пиоли бошчилигидаги жамоада ёшларнинг етарли эканлиги янги футболчининг таркибга киришиб кетишини енгиллаштиради. Ҳар қандай ҳолатда ҳам, «Милан» диққатга молик трансферни амалга оширди.


ЎЗБЕКИСТОНДА ЯНГИ НАШРЛАРНИ РЎЙХАТГА ОЛИШ ТАРТИБИ РАСМАН ТЎХТАТИЛДИ\n10 декабр 2019, Тошкент вақти: 05:01\nЖорий йил октябрь ойидан бошлаб Ўзбекистонда янги мустақил нашрларни рўйхатга олиш тартиби расман тўхтатилди. Ўзбекистон матбуот ва ахборот бошқармаси вакилининг Озодлик мухбирига маълум қилишича, мазкур чора вақтинча жорий этилган. Бунга сабаб сифатида расмий яқинда ташкил этилган Матбуот ва ахборот бошқармасига янги нашрларни рўйхатдан ўтказиш ваколати берилмаганини келтирди. Айни пайтда мамлакатда газеталарни қайта рўйхатдан ўтказиш бўйича кенг миқёсли жараён бошланди. Маҳаллий кузатувчиларга кўра¸ ушбу чора ёрдамида ҳукумат расмийлари мустақил нашрлар сонини чеклаш ёхуд уларни умуман ёпиб ташлашни кўзламоқдалар. Маълумотларга қараганда¸қайта рўйхатдан ўтказиш жараëнида асосий эътибор мустақил нашр муассисининг молиявий аҳволига қаратилмоқда. Матбуот ва ахборот бошқармаси вакили қайта рўйхатдан ўтказиш режаси мавжудлигини тасдиқлади. Унинг айтишича, бу чоралар собиқ Матбуот қўмитаси Матбуот ва ахборот бошқармасига айлантирилгани боис амалга оширилмоқда.


Абдулла Қаҳҳор: Муҳаббат - цена и характеристики, купить в Ташкенте (Артикул: 2195I7K) - Tovar.uz\nАбдулла Қаҳҳор: Муҳаббат в Ташкенте\nАртикул: 2195I7K В наличии\nПодробное описание: Абдулла Қаҳҳор: Муҳаббат\nАбдулла Қаҳҳорнинг илк ҳикоялар тўплами 1932 йилда чоп этилган. Бугунгача бўлган давр мобайнида ўзбек адабиётида, жумладан, ҳикоянависликда жуда кўп асарлар яратилди. Сара ҳикоялар, дея эътироф этилган бир қанча ижод намуналари ўқувчилар ҳукмига ҳавола этилди. Аммо Абдулла Қаҳҳор ҳикоялари йиллар чиғириғини писанд этмай, ҳамон севиб ўқилади. Адиб қаҳрамонлари ўқувчи учун қадрдон ва ардоқли. Мутолаадан кейинги танаффусда Унсин учун қайғурамиз, Туробжоннинг хотинига анор илинамиз, Қобил бобога таскин бергимиз келади, минг бир жонли Мастура ва унинг вафодар эри Акромжонга ҳавас қиламиз. Содда ва камтар инсонлар сизни суҳбатга чорлайди. Беихтиёр яна мутолаага ўтирасиз. Абдулла Қаҳҳор ҳикояларида ана шундай оҳанрабо бор...


Лондон суди Ассанжни АҚШга экстрадиция қилишдан бош тортди\n18:40 04.01.2021 Ҳавола олиш\nЛондон суди “WikiLeaks” асосчиси Жулиан Ассанжнинг ҳаётига хавф пайдо бўлиши мумкинлиги сабаб уни АҚШга экстрадиция қилмаслик тўғрисида ажрим чиқарди.\nТОШКЕНТ, 4 янв — Sputnik. Лондон марказий суди судьяси Ванесса Барайтсер Америка ҳукуматига “WikiLeaks” асосчиси Жулиан Ассанжни экстрадиция қилишдан бош тортди, дея ёзмоқда РИА Новости.\n“Мен унга АҚШда жиддий изоляцияни назарда тутувчи махсус маъмурий чоралар қўлланиши мумкинлигини инобатга олдим. У Ассанжнинг руҳий соғлигига салбий таъсир кўрсатиши мумкин”, - деди Барайтсер.\nСудья ажримни ўқиётиб, аслида, айбланувчининг соғлиғи рад этишнинг ягона сабаби эканини маълум қилди. Унинг фикрига кўра, аутизм ва клиник тушкунликдан азият чекаётган Ассанжда ўз жонига суиқасд қилиш фикрлари яна пайдо бўлиши мумкин.\nАссанжни гаров эвазига озодликка чиқариш тўғрисидаги қарор 6 январь куни қабул қилинади.\nЖулиан Ассанж АҚШнинг Афғонистон ва Ироқдаги ҳарбий операциялари пайтида ноқонуний ҳаракатларини фош қилгани учун халқаро миқёсда танилган. Журналист ҳарбий ҳаракатлар пайтида тинч аҳолининг ўлдирилиши, шунингдек, Американинг Кубадаги Гуантанамо қамоқхонасида сақлаш шартлари тўғрисидаги маълумотларни эълон қилди.\n2010 йилда уни Швецияда зўрлаш ва таъқиб қилишда айблашди. Ассанж ҳамма айбловларни рад этди: унинг сўзларига кўра, унга қарши шикоят қилган аёллар қасос олиш ва полиция таъсири остида ҳаракат қилишган. Бир оздан сўнг иш ёпилди, кейин эса қайта очилди ва ўтган йилнинг ноябр ойида яна ёпилди.\n2010 йил июн ойидан бери "WikiLeaks" асосчиси экстрадиция қилинишидан қўрқиб, Лондондаги Эквадор элчихонасида яширинган. Ўтган йилнинг 11 апрель куни эрталаб у АҚШ талабига биноан ҳибсга олинган. Лондон суди уни гаров шартларини бузганликда айбдор деб топди ва 11 ой қамоқ жазосига ҳукм қилди.\nШундан сўнг АҚШ ҳукумати Ассанжга жосуслик ва махфий маълумотларни ошкор қилишда янги айбловларни қўйди. АҚШда Ассанж 175 йилгача қамоқ жазосига ҳукм қилиниши мумкин.


ЎЗБЕКИСТОН РЕСПУБЛИКАСИ ОЛИЙ СУДИХОДИМГА МЕҲНАТ ДАФТАРЧАСИНИ БЕРМАСЛИК ҚИММАТГА ТУШДИ from\nХОДИМГА МЕҲНАТ ДАФТАРЧАСИНИ БЕРМАСЛИК ҚИММАТГА ТУШДИ\nЖиззах вилояти фуқаролик ишлари суди бундан етти йил муқаддам ишдан бўшаган, орада қамалиб келган фуқарога ишламай юрган вақтлари учун 68 миллион 620 450 сўм иш ҳақини ундириб берди.\nАкциядорлик тижорат “Туронбанк” Фориш филиали бошқарувчиси Раҳим Аҳмаджонов аттестациядан ўтолмаганлиги сабабли АТБ “Туронбанк” Жиззах вилояти бошқармасининг 2012 йил 28 июлдаги буйруғи билан у билан тузилган меҳнат шартномаси бекор қилинган эди.\nЛекин бошқармадагилар ишдан бўшатилган ходимга ўша пайтда ҳам, ундан кейин ҳам меҳнат дафтарчасини топширишга шошилмади. Р. Аҳмаджонов бошқа иш бўйича 2012 йил 5 сентябрда қамалиб кетди ва 2015 йил 1 майда суд қарори билан озодликдан маҳрум қилиш жазоси ахлоқ тузатиш жазоси билан алмаштирилгач озодликка чиқди.\nР. Аҳмаджонов 2012 йил 28 июлдан бошлаб ҳозирги кунга қадар бўлган даврга меҳнат дафтарчасини ўз вақтида бермаганлик оқибатида келиб чиққан мажбурий прогул вақти учун ҳақ тўлашни талаб қилиб собиқ иш берувчисини судга берди.\nФуқаролик ишлари бўйича Жиззах вилояти суди Р. Аҳмаджоновнинг мажбурий прогул кунлари учун иш ҳақи ундириш ҳақидаги талабини муҳокама қилиб, даъвони қаноатлантирди. Даъвогар 2012 йил 28 июлда ишдан бўшатилган бўлса-да, унинг меҳнат дафтарчасини иш берувчи томонидан ҳозирги кунга қадар 50 ой давомида берилмасдан келинган муддат мажбурий прогул кунлари деб топилди. Даъвогарнинг 2012 йил 5 сентябрдан 2015 йил 1 майга қадар қамоқда бўлган муддатни инобатга олинмаган ҳолда, унинг ўртача иш ҳақи 1 миллион 372 409 сўмни 50 ойга кўпайтирилиб, жами 68 миллион 620 450 сўм ундиришга қарор чиқарилди.\nШунингдек, суд даъвогарнинг маънавий зарар ундириш ҳақидаги талабини муҳокама қилиб, маънавий зарарни 1 000 000 сўм деб баҳолаб, ушбу суммани жавобгардан даъвогар фойдасига ундиришни лозим топди.\n– Шу ўринда арзимаган камчилик учун иш берувчи катта миқдорда зарар кўргандик туюлиши мумкин, – дейди фуқаролик ишлари бўйича вилоят суди судьяси Собир Набиев. – Бироқ бу қонун устуворлигига, унга риоя қилиш барча учун баравар эканлигига бир мисол. Ўзбекистон Республикаси Меҳнат кодексининг 108-моддасига кўра, меҳнат шартномаси бекор қилинган куни иш берувчи ходимга унинг меҳнат дафтарчасини ва меҳнат шартномасининг бекор қилиниши ҳақидаги буйруқнинг нусхасини бериши шарт. Иш берувчи айби билан меҳнат дафтарчасини бериш кечиктирилса, у ҳолда бутун кечиктирилган давр учун ходимга ўртача ойлик иш ҳақи тўланади. Бундай ҳолда ишдан бўшаш куни, меҳнат дафтарчаси берилган сана ҳисобланади.\nАмалиётда айрим иш берувчилар томонидан ходим билан тузилган меҳнат шартномасини бекор қилишса-да, ходимга тегишли тартибда унинг меҳнат дафтарчасини ва меҳнат шартномасининг бекор қилиниши ҳақидаги буйруқнинг нусхасини бермаслик ҳолатлари учрайди. Хулоса қилиб айтганда иш берувчи ходим билан меҳнат муносабатларига киришар экан, улар меҳнат муносабатларини тартибда солувчи қонун ҳужжатлари талабларига риоя этиши керак.\nМамлакатимиз суд-ҳуқуқ тизимида амалга оширилаётган ислоҳотлар туфайли меҳнат муносабатлари соҳасидаги қонунлар ижросини таъминлаш бўйича фуқаролар ҳуқуқларини тиклашда амалга оширилаётган ишларга юқоридаги каби мисолларни кўплаб келтириш мумкин. Фуқаролик иши бўйича Жиззах вилояти судлари томонидан 2019 йил ярим йил давомида меҳнат низолари билан боғлиқ 176 та фуқаролик иши кўрилди.\nШундан 127 таси бўйича даъво аризалар қаноатлантирилган, 30 таси бўйича даъво рад этилди, 16 та фуқаролик иши иш юритишдан тугатилган ва 3 та даъво ариза қонунларга мувофиқ кўрмасдан қолдирилди.


Телефонларимиздаги литий-ион батарейкаларини ихтиро қилган олимлар Нобель олди - Daryo\n12:01, 10.10.2019 17097\nТелефонларимиздаги литий-ион батарейкаларини ихтиро қилган олимлар Нобель олди\nБу йилги кимё бўйича Нобель эгалари «литий-ион батарейкаларини ихтиро қилганликлари учун» ушбу энг нуфузли илмий мукофотга муносиб кўрилди. Лауреатларнинг иккитаси – Жон Гуденоу ҳамда Стенли Уиттингем америкалик бўлса, учинчи лауреат – Акира Йошино – япониялик кимёгардир. Таъбир жоиз бўлса, улар инсониятга қайта зарядласа бўладиган, енгил, ихчам ва хавфсиз ток манбаини – литий-ион батарейкаларини тақдим этгани учун Нобелга сазовор бўлди.\nҲақиқатан ҳам, исталган замонавий портатив электроника қурилмасини ток билан таъминоловчи батарейкасини қарасангиз, у албатта литий-ион батарейка бўлиб чиқади. Бундай батарейка мобил телефонлар, ноутбук ва ҳоказо маиший электроникадан тортиб ҳатто энг истиқболли ва экологик тоза транспорт воситаси дея қаралаётган электромобилларгача бўлган соҳаларда қўлланилмоқда. Шунингдек, давримизнинг энг долзарб муаммоларидан бўлмиш янгиланадиган энергия манбалари – Қуёш ва шамол энергетикаси орқали ҳосил қилинган энергияни тўплаш ва қайта ишлашда ҳам бундай батарейкаларнинг аҳамияти беқиёс. Литий-ион батарейкалари инсониятни қазилма ёқилғи асосига қурилган ва серчиқим, серхаражат энергетикадан халос қилиб, исрофгарчиликлардан холи, «тоза» энергетика замонасига ўтишида муҳим кўприк бўлиб хизмат қилиши мумкин.\nФото: Швеция қироллик фанлар академияси\nЛитий-ион батарейкаларига эҳтиёж 1970-йиллардаги нефть инқирози пайтида юзага келган эди. Ўшанда Стенли Уиттингем қазилма ёқилғисиз ҳам ишлай оладиган ток манбаларини ихтиро қилиш масаласи устида иш бошлаган. Бу мақсад йўлида у ўта ўтказгич материалларни тадқиқ қилиш асносида энергия сиғими жуда катта бўлган материалга дуч келган ва ундан литийли батарейка учун катод тайёрлашда фойдаланган. Ушбу материал титан дисулфиди бўлиб, молекуляр миқёсда литий ионлари билан таъсирлашади ва кимёвий ток ишлаб чиқаришга хизмат қилади.\nУиттингем батарейкасидаги анодда қисман металл литий қўлланилган. Ушбу материал ўзидан кучли равишда электрон чиқариш хоссасига эга бўлиб, Уиттингемнинг ўша намунадаги литийли батарейкалари икки вольтга яқин ток ишлаб чиқара олган. Бироқ ушбу батарейканинг муҳим бир камчилиги шунда эдики ундаги литий метали реактив бўлиб, оқибатда батарейка портлаш хавфи юзага келган. Албатта, бундай батарейкалардан фойдаланиш хатарли бўлган. Шунга қарамай, литий-ион батарейкаларининг пойдевори Уиттингемнинг ўша ишланмалари орқали қўйилган эди.\nЯна бир америкалик кимёгар Жон Гуденоу литийли батарейкаларни янада такомиллаштириш борасида изланиш бошлаган. У батарейкада металлнинг сульфиди ўрнига оксиди қўлланилса, электрод потенциали ортишини назарий асослаб берган. Систематик равишда олиб борилган изланишлар натижасида 1980 йилда у кобальт оксидига асосланган янги авлод литий-ион батарейкаларини ишлаб чиққан. Унинг батарейкаси 4 вольт атрофида кучланиш берган. Ушбу илмий иш қуввати кучлироқ бўлган, лекин ўзи ихчам ва енгил батарейкаларни ишлаб чиқиш борасида муҳим илғор қадам ўлароқ хизмат қилди.\nГуденоу ишлаб чиққан янги турдаги катод ёрдамида 1985 йилда Японияда кимёгар Акира Йошино илк мукаммал литий-ион батарейкани ишлаб чиқди. У аноддаги реактив литий металли ўрнига нефть коксидан фойдаланиш орқали портлаш хатарини истисно қилувчи инновацион ечим таклиф этган эди. Бугунги кунда биз яхши билган ва барча портатив қурилмаларимизни электр токи билан таъминлаётган литий-ион батарейкалари авлоди айнан Йошино ихтиролари орқали яратилган. Унинг ишланмалари туфайли литий-ион батарейкалари ихчам, хавфсиз, енгил ва электр сиғими жуда катта бўладиган даражагача мукаммаллашди. Шунингдек, литий-ион батарейкани қайта-қайта зарядлаб ишлатса бўладиган қилиб ишлаб чиқарилиши ва айниқса бундай батарейкани кенг истеъмол учун мос даражада арзон тижорат нархига эга бўлишида Йошинонинг хизматлари катта.\nЙошино батарейкаси схемаси.\nЛитий-ион батарейкаларининг афзаллиги шундаки, уларда ишлаб чиқариладиган кимёвий ток электроднинг парчаланиши билан тугайдиган кимёвий реакцияга эмас, балки анод ва катод орасида оқадиган литий ионлари ҳаракатига асослангандир.\nИлк литий-ион батарейкалари билан жиҳозланган портатив қурилмалар 1991 йилда пайдо бўлган. Бундай батарейкаларнинг яратилиши портатив электроника ускуналарининг фавқулодда шиддат билан ривожланишида муҳим ўрин тутган. Бугунги кундаги симсиз алоқа замонасида ҳамда кириб келаётган истиқболдаги қазилма ёқилғи сарфидан холи бўлган электромобиллар эраси учун литий-ион батарейкаларининг аҳамиятини ҳам мутахассислар яхши англаб турибди. Янгиланадиган энергия манбаларидан фойдаланиш борасида ҳам, шубҳасизки, литий-ион батарейкаларисиз узоққа бориб бўлмайди. Чунки Қуёш ва шамол энергетикаси орқали олинган энергияни қаердадир сақлаш ва қайта ишлаш борасида бундай батарейкаларга рақобат қила оладиган муқобил вариант ҳозирча йўқ.\nЖон Гуденоу 1922 йилда Германиянинг Йена шаҳрида туғилган. 1952 йилда Чикаго университетини тамомлаган. Ҳозирда Остиндаги Техас университети муҳандислик иши кафедраси раҳбари;\nСтенли Уиттингем 1941 йилда Буюк Британияда туғилган. 1968 йилда Оксфордни тамомлаган. Нью-Йорк давлат университетида профессор;\nАкира Йошино 1948 йилда Япониянинг Суита шаҳрида туғилган. 2005 йилда Осака университетини тамомлаган. Ҳозирда Нагоя университети профессори.\nАввалги Нобель эгалари:\n17:58 Бугун 9478\n10:56, 30.05.2020 183918\n09:35, 30.05.2020 144902\n12:46, 30.05.2020 108391


Ўзбекистон, Тошкент – Batafsil.uz. Қозоғистоннинг FlyArystan лоукостери Ўзбекистонга янги йўналишларни очиш ва парвозлар сонини оширишга тайёрлигини билдирган. Бу ҳақда мухбиримиз хабар бермоқда.\n"Биз Ўзбекистон бозорига жуда қизиқамиз, чунки Қозоғистон ва Ўзбекистон этник, иқтисодий ва сайёҳлик муносабатлари билан чамбарчас боғлиқ бўлиб, арзон авиақатновларни таъминлаш орқали бу муносабатларни яхшилашга тайёрмиз. Шу боис, зарурият ва тегишли келишув бўлса, Наманган, Нукус, Бухоро, Фарғона ва Андижон каби шаҳарларга мунтазам қатновларни амалга оширишга тайёрмиз. Лекин бу масалада кўп нарса Ўзбекистон ва Қозоғистоннинг регулятив идоралари ўртасида фуқаро авиацияси соҳасидаги келишувга боғлиқ бўлади. Парвозлар сони, янги йўналишларнинг барчасини биринчи навбатда улар билан мувофиқлаштириш керак бўлади", - деди авиакомпания матбуот котиби Ляззат Набиева Batafsil.uz мухбирига.\nҚайд этиш керакки, жорий йилнинг 21 июнь куни Ислом Каримов номидаги халқаро аэропорти 2019 йилнинг май ойида Қозоғистонда ўз ишини бошлаган FlyArystan лоукостерининг биринчи рейсини қабул қилди. Бугунги кунга келиб, арзон авиакомпаниянинг флоти 10 та Airbus А-320 самолётидан иборат. Ҳаво кемалари ҳар куни бутун Қозоғистон ва хориж бўйлаб 70дан ортиқ парвозларни амалга ошириб келмоқда. Тошкентга мунтазам қатновлар душанба ва пайшанба кунлари бажарилади.\nЛоукостер парвозлар учун арзон нархлари билан йўловчиларни ўзига жалб қилади. Ляззат Набиева таъкидлаганидек, Қозоғистонга FlyArystan келиши билан кўплаб йўловчилар поездлардан самолётга ўтишган.\nАрзон нархга кўплаб омиллар туфайли эришилади. Улар орасида, масалан, эрта бронлаш учун авиачипталар нархи паст қилинган. Бундан ташқари, авиакомпания қўшимча хизматларни пакетдан чиқариб ташлаган. Чиптанинг минимал нархига фақат парвоз ва беш килограмм қўл юки киради. Йўловчига эса зарур ҳолларда ўз хизматлар пакетини шакллантириш имконияти берилади.\n“Шуниси муҳимки, компания ўз харажатларини йўловчилар зиммасига юкламайди. Масалан, биз бир хилдаги самолётлардан фойдаланамиз. Барча учувчиларимиз Airbusда учишади ва керак бўлганда бир-бировларини алмаштиришлари мумкин. Шунингдек, бизнес классдан воз кечиш эвазига самолётдаги ўриндиклар сонини 164тадан 180тагача етказдик. Туркистондаги арзон ва муқобил авиахабдан фойдаланаяпмиз. Бизда чипта сотиш кассалари мавжуд эмас, рекламага ҳам харажат килмаймиз. Air Astana авиакомпаниясининг таркибий бўлинмаси ҳисобланиб, хавфсизликнинг ягона стандартларига амал қиламиз, самолётларимизга юқори даражада хизмат кўрсатиш борасида пулни тежамаймиз. Компания гуруҳининг асосий қоидаси- хавфсиз парвозлар ҳисобланади”, - деди суҳбатдошимиз.\nНабиеванинг қўшимча қилишича, Туркистондан ташқари FlyArystan Олмаота ва Нур-султонга ҳам рейсларни таклиф қилади. Келгусида Европа ёки Жанубий Осиёга отланган ўзбекистонликларга FlyArystan парвозлари албатта асқотади.


Ёстиқ устида йиғлама! У ҳеч нарсани ўзгартира олмайди! Тургин-да, жойнамозинг устида йиғла! Аллоҳ қийинчиликдан кейин осонлик ато қилади! Али каррамаллоҳу важҳаҳу.\nБиродар! Илмга олти нарса билангина эришасан: Зийраклик. Ўта қизиқувчанлик. Жидду жаҳд. Кифоя қилгудек таом. Устоз суҳбати. Узоқ муддат.\nКим дўст хоҳласа, Аллоҳ кифоя қилур! Ким ҳамроҳ хоҳласа, Қуръон кифоя қилур! Ким бойлик хоҳласа, қаноат кифоя қилур! Ким мавъиза хоҳласа, ўлим кифоя қилур! Ким бу тўрт нарсага қаноат қилмаса, Аллоҳ ҳидоят қилур!


Муниса Ризаева:“Турмушга чиқмаётганимнинг сабаби бор...” » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Shou-biznes olami » Муниса Ризаева:“Турмушга чиқмаётганимнинг сабаби бор...”\nМиллий ва замонавий эстрада йўналишида иқтидорини намоён эта олган, қадриятларимизни ижоди билан уйғунлашта олган санъаткорни мухлислар эътиборига туша олади. Шаддод, фикрлари теран хонанда Муниса РИЗАЕВАни ҳам шу рўйҳатга бемалол қўша оламиз. Бугунги суҳбатимиз хонанданинг бевосита шахсий ҳаётига тегишли. Сўнгги ярим йилликда кўплаб аёл хонандалар ўз бахт тўйларини нишонлашди. Бироқ Муниса РИЗАЕВАнинг шахсий фронтида ҳозирча жимлик... —Муниса опа, йигирма еттини қораладингиз...\n— (Сўзимни давом эттириб) Нима демоқчи эканингизни тушундим! Оила қуриш — энг жиддий қадамларимиздан бири. Аксарият қизлар зарурият юзасидан турмушга чиқишади. Лекин мен бир маротаба турмуш қуриб, умримнинг охиригача ўша инсон билан бахтли ҳаёт кечиришни истайман! Шунинг учун ҳалигача турмушга чиқмадим(кулади). Бу билан ҳеч кимнинг менга уйланиш истаги йўқ, демоқчи эмасман. Шунчаки, танлов жараёни чўзилиб кетди. Турмуш қуриш таклифини билдираётган одамни иккинчи ярмим, деб тасаввур қила олмас эканман, турмушга чиқмайман. Қолаверса, ҳозир ижод билан жиддий шуғулланяпман. Чалғишни истамайман.\n— Баъзан кимнидир ёқтиргандек бўламан. Ўша инсонни ўргана бошлаганимда, қандайдир салбий қирралари очилиб қолади. Асл қиёфаси очилиб қолгач, ҳафсалам пир бўлади. Иложи борича кимгадир боғланиб қолмасликка ҳаракат қиламан.\n—Тан оламан, тонгим кеч отади. Аксарият санъаткорларнинг куни кеч уйғониш билан бошланади. Сабаби, тунни ижод қилиш билан ўтказамиз. Уйдан чиқиб, белгиланган учрашувларга бораман. Соат 16:00 дан 17:30 гача спорт залида шуғулланаман. У ердан чиқиб, гўзаллик салонига отланаман. Табиийки, халқ хизматига йўл оламан. Тўғрисини айтиш керак, бўш вақтим бўлмайди.\n— Аввалгига қараганда камнамо бўлиб қолдингиз? — Кун давомида қиладиган ишларимиз, ижод жараёнидаги машаққатлардан бироз толиқиб қоляпман шекилли. Умумий қилиб айтганда, шунчаки журналистнинг хоҳиши билан менинг имкониятим мос келмай қоляпти. Бу "юлдузлик касали”га билан боғлиқ эмас(кулади). Илтимос, биз санъаткорларни тушунишга ҳаракат қилинглар!\n— Мухлисларни-чи, хурсанд қилишнинг уддасидан чиқа оляпсизми?\n— (Ўйланиб) Охирги пайтларда "Нима учун Муниса Ризаева кимларгадир ёрдам учун бепул хизмат қилмайди?” ёки "Таклиф қилсак келмайди?” дея мухлислар мендан хафа бўлишаётгани қулоғимга чалинди. Халқ хизматларига пулга муҳтожилигим учунгина бормайман. Шундай экан, бахтли кунларини олдиндан ёрдамчимга қўнғироқ қилиб айтиб қўйишса, бепул хизмат қилишдан асло бош тортмайман! Биз санъаткорлар сизлар учун ижод қиламиз, ахир! Мухлислар бўлмаса санъаткор ҳеч ким эмас.\n— Ижтимоий тармоқлар орқали санъатни тарк этишга қарор қилганингиз ҳақида ёзган эдингиз. Бунга сабаб нима? Демак, Муниса Ризаева қачондир санъатдан кетиши мумкинми?\n—Санъатни тарк этиш вақти келгандагина кетаман, ҳозир эмас(кулади)!Санъат мен учун шунчаки хобби. Келажакда продюсерлик маркази очиш ёки ёш хонандаларга ҳомийлик қилиш ниятим ҳам йўқ эмас. Эртага нима бўлишини ҳозирдан ҳеч ким айта олмайди...\n· Туғилган санаси: 1986 йил 21 октбяр\n· Илк альбоми: "Айрилма ёр” — 12та қўшиқдан иборат\n· Режаси: Баҳор ойларида жонли ижрода яккахон концертини тақдим этиш.\n· Хоббиси: Спорт билан мунтазам шуғулланиш ва автомобил русумларини тўплаш.\n· Шиори: «Мақсад сари олға ҳаракат”, "Бошингга қилич келса ҳам рост гапир”\n· Маълумоти — олий. Англия давлат консерваториясини битирган.\n· Сўнгги суратга тушган фильми: «Салом Наташа». Наташа ролини талқин этган.\n· Севиб тинглайди: Ўзбек ва замонавий эстрада йўналишидаги қўшиқларини.\n· Ўз ижодидаги "Секин аста” қўшиғини ўзгача ёқтиради.\n· Энг яқин дугонаси — онаси Дилором Бўрижўраева. Аслида ҳамма билан дўстона муносабатда.\n· Ижоддан ташқари фаолияти: Хусуcий тадбиркор. Ҳозирги кунда пойтахтдаги "GRANDRETROPLAZA” меҳмонхонаси раҳбари.\n· Моҳичеҳра ЭШМИРЗАЕВА суҳбатлашди\nДата - 12-11-2013, 00:15\nПросмотры - 4466\nbuni kim ham olardi?\nБу Муниса Ризваева тушунтириб куйиш керак *ИДЕАЛ ОДАМ* узи бу денёда йук


Олмаотадаги «Магнум» супермаркетлар тармоғига кирувчи дўконлардан бири, 20 апрел кунги сурат. Тармоқ дўконларида асосан маҳаллий мева-сабзавотлар, шунингдек, ЕОИИ аъзоси бўлмаган Ўзбекистондан олиб келинган маҳсулотларни сотилади. [Канат Алтинбаев]\nОЛМАОТА – Коронавирус пандемиясининг иқтисодий оқибатлари Россияни Евроосиё иқтисодий иттифоқига (ЕОИИ) аъзо давлатлардан янада узоқлаштирмоқда, дейди кузатувчилар.\nОлмаотадаги Central Asia Monitor онлайн-нашрининг Россия бошчилигидаги ЕОИИ савдо блоки пандемия вақтида аъзо давлатларни бирлаштира олмаган.\n«COVID-19 пандемиясидан cўнг бу иттифоқнинг келажаги борми, деб сўраш вақти келди», дейилади мақолада. «Заифлашган Россия энди ЕОИИдаги шерикларини аввалгидек ўз манфаатлари орбитасида ушлаб туролмайди.»\nЕОИИ билан боғлиқ масала диққат марказида турибди, сабаби пандемия ва иҳоталаш даврида нефтга бўлган талабнинг кескин камайиб кетиши Россия иқтисодиётига путур этказмоқда. Шу билан бирга, ЕОИИ доирасидаги савдо ҳажми ҳам пасая бошлаган.\nПандемия ЕОИИ мамлакатлари ўртасидаги савдо ҳажмининг камайишига олиб келади, зеро давлатлар ўртасидаги ҳаво алоқалари ва қатновлар чекланган, дейди олмаоталик сиёсатшунос Замир Каражанов.\nБундан ташқари, иттифоққа аъзо давлатлар иқтисодиётининг ўсиш суръатлари ҳам пасайиши кутилмоқда, деди у.\nСўнгги йилларда аъзо давлатлар ўртасидаги товар айланмаси, мамлакатларнинг ички иқтисодиёти ва ЕОИИ ичидаги муаммолар туфайли шундоқ ҳам пасая бошлаган эди. Каражановнинг таъкидлашича, пандемия мамлакатлар ўртасидаги иқтисодий тангликни янада кучайтириши турган гап.\n2014 йилгача, нефтнинг бир баррели 100 доллардан қимматроқ бўлган пайтларда ҳам, Бразилия, Россия, Ҳиндистон, Хитой ва Жанубий Африкадан ташкил топган БРИКС гуруҳида Россия ЯИМ ўсиш суръати энг қуйи кўрсаткичда эди, деди у. Аммо, ўшанда ҳам ҳукумат тузилмавий ислоҳотлар ўтказмаганда ва афтидан, ҳозир ҳам ўтказмайди.\n«Катта эҳтимол билан, мамлакат 2014 йилдан кейин бўлгани каби молиявий жамғармаларини истеъмол қилади», дея қўшимча қилди у.\n«Айтиш мумкинки, Россияни коронавирус ёки нефт нархининг пастлиги эмас, ўзи танлаган ривожланиш модели заифлаштирмоқда», деб қўшимча қилди у.\n2015 йилда нефт нархининг сезиларли даражада пасайиши ортидан, Москва иқтисодий стратегиясини ўзгартириб, харажатларни камайтириш ва бюджетни маблағларини тежашга киришди. У, шунингдек, 2014 йилда Кремлнинг Қримни ноқонуний аннексия қилиши сабабли Ғарб томонидан жорий қилинган санкциялардан ҳам жиддий талафот кўрди.\nҚирғизистоннинг Чуй вилоятидан бўлган фермер Улан Саймалиевнинг фикрича, адолатсиз савдо қоидаларини ўрнатган иқтисодий блокнинг заифлашгани учун Россия фақат ўзини айблаши керак.\nРоссия ЕОИИнинг озиқ-овқат маҳсулотларига қўйиладиган талабларга жавоб бермаслигини баҳона қилиб, ҳар йили Қирғизистонга бир неча юз минглаб мева-сабзавот маҳсулотларини қайтариб юборади.\n«Бизнинг ЕОИИ аъзоси эканлигимизга қарамай, Россиянинг Оренбург вилояти фитосанитар назорати қирғиз маҳсулотлари импортидан бош тортиб туради», деди Саймалиев.\n«Натижада биз зарар кўряпмиз. Бундай иттифоқнинг нима кераги бор?», деб савол беради у.\nПандемия вақтида қўшни Қозоғистон бизнесга кўмаклашмоқда ва божларни бекор қилиб, Қирғизистон озиқ-овқат маҳсулотларини эркин қабул қилмоқда, Россия эса ўзини ЕОИИдаги ҳамкорларидан тўсиб қўйган, деди Саймалиев.\nҲар бир давлат ўз ечимини таклиф қилаётган бир пайтда, ЕОИИ ҳар бир вазиятга турлича ёндашмоқда, деди Олмаотадаги демократияни ривожлантириш Марказий Осиё фонди раҳбари Толганой Умбеталиева.\nҚозоғистон божхона тўловларини камайтириш ташаббуси билан чиқди, аммо пандемия шароитида юзага келган вазиятдан чиқиш масаласи муҳокама қилингани йўқ, деди у.\n«Мамлакатлар иқтисоди турлича эканини инобатга олиб, ЕОИИ томонидан аввал қабул қилинган қоидаларнинг нақадар адолатли эканлигини текшириш лозим», деди Умбеталиева Россиянинг ҳукмрон мавқеини назарда тутиб.\nРоссия иқтисодиётидаги очиқлик минимал даражада, айнан шу нарса ҳамкор давлатларнинг норозилигига сабаб бўлмоқда, деб қўшимча қилди у.\n«Айни вақтди Россия президенти Владимир Путин ўз сиёсий келажаги билан банд, ЕОИИ истиқболи эса кун тартибига киритилмаган», деди Умбеталиева.\nЕОИИни тарк этиш вақти келдими?\nЕОИИ ўз долзарблигини йўқотган, унинг келажаги йўқ, дейди олмаоталик сиёсий таҳлилчи Ислам Кураев.\nЕОИИ таркибида «мамлакатларимиз иқтисодий ва технологик жиҳатдан орқада қолиб кетган. Ўзимизни элементар нарсалар билан ҳам таъминлай олмаяпмиз», деди у.\n«ЕОИИ мақсадларига кўра, биз кучли иқтисодий блок тузишимиз керак эди. Аммо бунинг натижаси нима бўлди? Қозоғистондаги мавжуд корхоналар касодга учради, биз рақобатга дош бера олмадик», деди Кураев.\nБу инқироз Қозоғистон ва Россия иқтисодиёти ва валюталарининг боғлиқлиги сабабли, деди у. Россияда нисбатан санкциялар қўлланганида, инфляция ва девалвация бошланганида Қозоғистонга ҳам бу таъсир қилди, деди Кураев.\n«Мамлакат Россия маҳсулотларини сотиш учун колонияга айлантирилар экан, ўзимизни секин-аста йўқ қилмоқдамиз», деди у. «Агар эркин бўлиш ниятимиз бор экан, эскиликлардан воз кечиб янгича ҳаёт яшашимиз керак.»\nҲозир Қозоғистон ЕОИИдан чиқиши учун энг тўғри вақт, деди у\nАслида ЕОИИ ҳеч қандай иқтисодий миссияга эса эмас, у шунчаки Россиянинг постсовет минтақадаги таъсирини кучайтиришга мўлжалланган сиёсий лойиҳадир, дейди олмаоталик сиёсатшунос ва Қозоғистон миллий ишонч кенгаши аъзоси Расул Жумали.\n«Қозоғистон учун ЕОИИнинг энг яхши муқобили Марказий Осиё давлатлари билан иқтисодий ҳамкорликни кучайтиришдир», деди у.\nҲамма давлатлар бу Тайга Иттифоқини тарк этиши керак


Япон аскарининг садоқати | Interpress.uz\nБош саҳифаЯнгиликларЖаҳонЯпон аскарининг садоқати\nЯпон аскарининг садоқати\n09:06 | 08-08-2020\nБу дунёи дунда ғаройиб ишлар кўп. Япония Қуролли кучларининг оддий аскари Хироо Онода билан юз берган воқеани ҳам шундай воқеалар сирасига қўшиш мумкин. Бунда эътиборлиси шундаки, Иккинчи жаҳон уруши тугаганидан кейинги 30 йил давомида ҳам Онода ватани учун хизмат қилишда давом этган.\nВатанига садоқатли бу аскар Иккинчи жаҳон уруши тугаганини, Япония таслим бўлганидан бехабар ҳолда хизматни давом эттираверган. У булар ҳақида фақатгина 1974 йилга келиб билган.\nМаълум бўлишича, япон ҳарбий раҳбарияти Хироо Онодани АҚШ қўшинларининг ҳаракатидан кўз-қулоқ бўлиб туриш учун Филиппиндаги унча катта бўлмаган оролга юборган. У қарийб 30 йил давомида оролдаги чангалзорларда юрган. Уни топиб олишиб, уруш тугаганини, ватанига қайтиши кераклигини айтганда, бунга ишонмаган ва рози бўлмаган. Охир-оқибат, аллақачон истеъфога чиқиб кетган, бир пайтлар Оноданинг командири бўлган японияликни оролга олиб келишади. Шундан сўнггина, Хироо Онода Японияга қайтган ва у миллий қаҳрамон даражасида кутиб олинган. У 91 ёшида вафот этган.


15:54 28.12.2020 (Янгиланган 15:59 28.12.2020)\nТОШКЕНТ, 28 дек — Sputnik. Ўзбекистон президенти Шавкат Мирзиёевнинг Олий Мажлисга навбатдаги мурожаатномаси 29 декабрь куни бўлади. Бу ҳақда давлат раҳбари матбуот хизмати хабар қилмоқда.\nПрезидент мурожаатномаси 29 декабрь куни соат 11:00 да бошланади. Унда жорий йилда эришилган натижалар, “Илм, маърифат ва рақамли иқтисодиётни ривожлантириш йили” Давлат дастури доирасида бажарилган ишлар айтиб ўтилади. Келгуси йилга ном берилиб, мамлакатни янада ривожлантиришга қаратилган энг муҳим вазифалар, ички ва ташқи сиёсатга доир устувор йўналишлар белгиланади.\nДавлат раҳбари бу гал ҳам кўплаб таклифларни билдириши кутилмоқда.\nУшбу нуфузли анжуман пойтахтдаги Халқаро конгресс марказида бўлиб ўтади. Унда Сенат аъзолари ва Қонунчилик палатаси депутатлари, давлат ташкилотлари раҳбарлари, жамоатчилик вакиллари иштирок этади.\nПрезидентнинг ўтган йилги мурожаатномаси 24 январь куни бўлиб ўтган эди.\nпрезидентнинг парламентга мурожаатномаси, Олий Мажлис, Ўзбекистон янгиликлари, Шавкат Мирзиёев


Инфографика: Фарғона вилоятининг беш йиллик ижтимоий-иқтисодий ривожланиши — Review.uz\nИқтисодий тадқиқотлар ва ислоҳотлар марказининг инфографикасида Фарғона вилоятининг сўнгги беш йилликдаги ривожланиш натижалари келтирилган.\nФарғона вилояти Республиканинг шарқида, Фарғона водийсининг жанубида жойлашган. Шимолдан Наманган, Андижон вилоятлари, жануб ва шарқдан Қирғизистон, ғарбдан Тожикистон Республикалари билан чегарадош.\nФарғона вилояти аҳоли сони энг зич жойлашган ҳудуд ҳисобланади. Вилоят саноати таркиби озиқ-овқат, тўқимачилик маҳсулотлари, кимё маҳсулотлари, нефтни қайта ишлаш бошқа нометал минерал маҳсулотлар ишлаб чиқариш каби фаолият турларидан ташкил топган ҳамда вилоят саноати енгил саноат, озиқ-овқат, қурилиш материаллари чиқаришга ихтисослашган.\nВилоят хизматлар соҳаси таркибида транспорт, савдо, молиявий, алоқа ва ахборотлаштириш, таълим соҳасидаги хизматларининг аҳамияти юқори ҳамда хизматлар соҳаси бўйича савдо, молиявий ва транспорт хизматлари каби хизмат турларига ихтисослашган.\n2017-2020 йиллар давомида вилоятнинг ялпи ҳудудий маҳсулоти (ЯҲМ) 14% га ошиб, 37,6 трлн. сўмни ташкил этди.\nСаноат маҳсулотлари ишлаб чиқариш 8,0 трлн. сўмдан 21,7 трлн. сўмга (8% ўсиш) ошди.\nҚишлоқ хўжалиги маҳсулотларини ишлаб чиқариш 15% га, 2016 йилдаги 10,0 трлн. сўмдан 2020 йилда 22,1 трлн. сўмгача ўсди.\nВилоятда фаолият кўрсатаётган корхоналар сони 56% га, 2016 йилдаги 34,3 мингдан 2020 йилда 53,6 минггача ўсди.\nИнфратузилмани ривожлантириш соҳасида 2016-2020 йилларда 187 км газ қувурлари, 26 км автомобил йўллари ва 1 620 км сув таъминоти тармоқлари ётқизилди.\nБеш йил давомида Фарғона вилоятида 179 мингга яқин янги иш ўринлари яратилди.\nШу давр мобайнида вилоятда 4 782 минг квадрат метр уй-жой фойдаланишга топширилди, мактабгача таълим муассасаларида 12,3 минг, мактабларда 30,1 минг, шифохонада 2,7 минг ўринга мўлжалланган коекалар ташкил этилди.\nВилоятнинг асосий “драйвер соҳа”лари сифатида саноатда, енгил саноат, қурилиш материаллари (қурилиш кластери) ишлаб чиқариш, мева-сабзавотларни қайта ишлаш, саноат зоналарини (кичик саноат) ташкил қилиш, қишлоқ хўжалигида янги ерларни ўзлаштириш, чорвачилик, паррандачилик, боғдорчилик, узумчилик, иссиқхона хўжаликлари (жумладан, аҳоли хонадонларида)ни ташкил қилиш, хизмат кўрсатиш соҳасида туризм (ички туризим, эко туризм, ҳунармандчилик), халқаро автомагистрал йўли ёқасида хизмат кўрсатиш шохобчалари, маҳаллаларда 20 турдаги хизмат кўрсатиш шохобчаларини ташкил қилиш шунингдек, шаҳар ва туманларда инфратузилма ва ижтимоий соҳани ривожлантиришнинг асосий параметрлари белгилаб олинди.\nВилоятни ижтимоий-иқтисодий ривожлантириш дастури доирасида 2017-2020 йиллар мобайнида жами 1967 та инвестиция лойиҳалари амалга оширилиб уларга 11,9 трлн.сўм маблағлар йўналтирилди.


hidoyat.uz – “Мовароуннаҳр” нашриётининг сайти - ИСЛОМ ВА ОЛАМ (2013-2)\nИСЛОМ ВА ОЛАМ (2013-2)\nСаудия Арабистонининг “Kingdom Holding Company” ҳиссадорлик ширкати шаҳзода Волид раҳнамолигида дин аҳкомлари бўйича директорлар кенгашини тузди. Янги кенгаш мамлакатда савдо-сотиқ ва молия тизимида фаолият юритаётган барча йирик ширкат ва ташкилотларнинг мижозларга кўрсатаётган хизматини назорат қилади. Қироллик суди аъзоси, шайх Абдуллоҳ Сулаймон Моний директорлар кенгаши раиси этиб тайинланди. Шаҳзоданинг шариат масалалари бўйича маслаҳатчиси Абдулазиз Нашвон, доктор Абдуллоҳ Салим Ҳамдий ва шайх Муҳаммад Али Жорий каби машҳур олимлар кенгашдан ўрин олган.\nТуркиянинг Бурса вилоятидаги қадимий “Нилуфар” жоме масжиди қайта таъмирланяпти. Иншоот таъмирида нафисликка ва экология тозалигига алоҳида эътибор берилмоқда. Бу борада дунёнинг етакчи меъморлари ва мутахассислари жалб қилинди. Иншоот томи қуёшдан қувват олувчи ашёдан ишланяпти. Бино музлатгичлар эмас, балки шамол ҳосил қилувчи ускуна билан совитилади. Қурилманинг ажойиблиги ёмғир сувидан унумли фойдаланишидир. Меъмор Челик Эренгезгин иморатга ўрнатилган махсус мосламалар ёрдамида ёмғир сувидан кунига бир юз йигирма киловатт электр ишлаб чиқишини айтди. Масжид эҳтиёжи учун яна кунда эллик киловатт электр қуввати кифоя қилади. Мамлакатдаги кўҳна масжидларни ана шундай табиат билан ҳамоҳанг равишда таъмирланиши катта манфаат етказиши тайин. Режага кўра қурилиш ишлари 2015 йилга қадар якунланади.\nШу йилнинг 6–10 феврал кунлари Минск шаҳридаги “Белэкспо” санъат саройида XX халқаро китоблар кўргазмаси бўлиб ўтди. Тадбирни Белорус ахборот вазирлиги мамлакатдаги дипломатик ваколатхона ва элчихоналар билан ҳамкорликда ташкил этди. Унда йигирма бешдан ортиқ мамлакатдан ташриф буюрган турли нашриёт вакиллари, олимлар ва дин арбоблари қатнашишди. Кўргазмада Яқин Шарқ, Ўрта Осиё ва Оврупа халқлари тарихи, санъати, маданияти, дини ва миллий анъаналарини акс эттирган юзлаб нашрлар намойиш этилди.\nЭрон Ислом Республикасининг Тошкентдаги элчихонасида миллий маданият ва санъат кўргазмаси ўтказилди. Тадбирда эронлик машҳур хаттот, рассом Маҳмуд Фаршчиён, “Кубони Шамси Наҳованд” мусиқачилар гуруҳи ва мамлакатидаги дипломатик корпус вакиллари иштирок этишди. Кўргазмада Эрон амалий санъати услубидаги расмлар, ҳунармандларнинг қўл ишлари ва бошқа антиқа буюмлардан намуналар намойиш этилди. Анжуманда Эроннинг Ўзбекистондаги фавқулодда ва мухтор элчиси Али Мардоний Фард сўзга чиқиб, икки халқ ўртасидаги яхши муносабатлар тўғрисида сўзлади.\nГаага халқаро анжумани\nНидерландиянинг Гаага шаҳрида Пайғамбаримиз Муҳаммаднинг ҳаётига бағишланган илмий-амалий анжуман бўлиб ўтди. Тадбирни “Sana” уюшмаси билан Гаага Ислом маданияти маркази биргаликда ташкил қилди. Оврупа ва Яқин Шарқ мамлакатларидан уч юз нафардан ортиқ шарқшунос, етук олим ва дин арбоби иштирок этган мазкур халқаро анжуманда асосий мақсад Ислом динининг асл моҳияти ва Пайғамбаримиз Муҳаммаднинг ибратли ишларини ўрнак қилиб кўрсатиш экани алоҳида таъкидланди. Анжуман материаллари нидерланд ҳамда араб тилларида тайёрланиб, интернет тармоғида фойдаланувчилар учун алоҳида сайт ҳам очилди.\n12 январ куни Қиримдаги “Оқ масжид” жомесида қиримтатарларнинг V қурултойи бўлиб ўтди. Мажлисда ҳукумат аъзолари, уламолар кенгаши, ўқув даргоҳлари ректорлари ва Қиримда фаолият юритаётган халқаро уюшмалар вакиллари иштирок этишди. Тадбирда мамлакатдаги масжид имомларининг иш фаолиятини ривожлантириш, Ислом билим юртлари талабаларининг илм савиясини янада ошириш ҳамда уларни моддий ва маънавий рағбатлантириш масалалари кўрилди. Қиримтатар Олий Мажлиси раиси Мустафо Жамилов кўтарилган масалалар юзасидан ижобий фикрлар билдириб, бу ишларга ҳукумат имкон қадар ёрдам кўрсатишини маълум қилди.\nБруней Султонлигида покиза маҳсулотларни ишлаб чиқариш бўйича халқаро анжуман бўлиб ўтди. Унда турли мамлакатлардан келган халқаро экспертлар, илмий текшириш институтлари ходимлари иштирок этдилар. Султонлик Ишлаб чиқариш вазири хорижий университетлар билан ҳамкорликда ҳалол маҳсулотни тайёрлаш, текшириш ва назорат қилиш академиясини ташкил этаётганини маълум қилди. Тадбирда бўлғуси академиянинг вазифалари, ишлаш тизими ва илмий текшириш лабораторияси ҳақидаги йўриқнома тарқатилди. Ҳозир Бруней бу борада Япониянинг Осака ва Американинг Флорида университетлари билан ҳамкорликни йўлга қўйган.\nБрюссел Ислом маркази\nБрюсселда насронийлар, ҳиндулар ва бошқа дин вакилларининг маданият марказлари ва ибодатхоналари анча йиллардан бери фаолият юритиб келмоқда. Шулар қатори мусулмонларнинг ҳам ибодат қиладиган, фикр алмашадиган ва диний адабиётларни мутолаа қиладиган мажмуага эҳтиёжи катта эди. Ниҳоят маҳаллий ҳукумат янги Ислом мажмуаси барпо қилишга рухсат берди. Мажмуа масжид, йиғилишлар зали, меҳмонхона, кутубхона ва спорт майдонини ўз ичига олади.\nМадинаи мунаввара – Ислом маданияти пойтахти\nМадинаи мунаввара шаҳри 2013 йилнинг “Ислом маданияти пойтахти” деб эълон қилинди. Шу муносабат билан Мадинаи мунаввара амири Абдулазиз ибн Мажид йил давомида шаҳар бўйлаб турли анжуманлар, тантаналар, музокаралар ва мусобақалар ўтказилишини маълум қилди. Шунингдек, Пайғамбаримиз Муҳаммад масжидларини кенгайтириш ва таъмирлаш ишлари ҳам ниҳоясига етказилади. “Ислом маданияти пойтахти”га бағишланган барча тадбирларни кўнгилдагидек ўтказиш учун шаҳарнинг ҳар бир фуқароси ўз ҳиссасини қўшишга астойдил бел боғлаган. Тадбирларнинг намунали ўтказилишида оммавий ахборот воситалари, ижтимоий сайтлар ва реклама ширкатларининг аҳамияти катта экани қайд этилди.\nЯпонияга мусулмон мамлакатларидан ташриф буюраётган сайёҳлар сони тобора ортиб бормоқда. Шу боис уларга қулай шароит яратиш учун мамлакатнинг етакчи сайёҳлик ширкатлари астойдил киришишган. Жумладан, бу соҳада катта тажрибага эга “Miyako International Tourist” ширкати олтита беш юлдузли меҳмонхонани мусулмонларга хос равишда жиҳозлаб чиқди. Бундан ташқари саккизта ресторан сайёҳларнинг таъби ва эътиқодидан келиб чиққан ҳолда фаолият кўрсатмоқда. Ҳозир Японияга сайёҳат қилувчи мижозларнинг кўпини Малайзия, Индонезия ва араб мамлакатларидан келаётган мусулмонлар ташкил қилади.\nИслом Тараққиёт Банки президенти доктор Аҳмад Муҳаммад Али Миср Араб Республикаси раҳбарияти билан шартнома имзолади. Битим бўйича банк мамлакатда бир қатор ишларни амалга ошириш учун уч юз саксон саккиз миллион доллар миқдорида маблағ ажратади. Ушбу маблағ мамлакат жанубида йирик электростанция қуриш, машҳур Азҳар университети қошида шифохона қуриш, таълим, катта ва кичик бизнесни қўллаб-қувватлаш ҳамда қишлоқ хўжалигини ривожлантиришга сарфланади.\n756 марта ўқилган.


Ўзбекистонда бугунга қадар 12 484 та...\n30.03.2020 10:59 0 1436\nКарантин тадбирлари эълон қилинган вақтдан бугунги кунга қадар республикамиз бўйича қоидаларга амал қилмаслик билан боғлиқ жами – 12 484 та ҳолат аниқланган. Бу ҳақда ИИВ матбуот хизмати хабар берди.\nҚоидабузарликлар ҳудудлар кесимида:\n- Тошкент шаҳрида – 2 150 та ҳолат;\n- Тошкент вилоятида – 1 001 та ҳолат;\n- Жиззах вилоятида – 1 117 та ҳолат;\n- Бухоро вилоятида – 624 та ҳолат;\n- Самарқанд вилоятида – 1 330 та ҳолат;\n- Қашқадарё вилоятида – 657 та ҳолат;\n- Сурхондарё вилоятида – 826 та ҳолат;\n- Хоразм вилоятида – 239 та ҳолат;\n- Сирдарё вилоятида – 456 та ҳолат;\n- Фарғона вилоятида – 1 681 та ҳолат;\n- Навоий вилоятида – 221 та ҳолат;\n- Наманган вилоятида – 979 та ҳолат;\n- Андижон вилоятида – 717 та ҳолат;\n- Қорақалпоғистон Республикасида 486 та ҳолатни ташкил этмоқда.\nКарантин қоидалари ва саниятария чекловларига риоя қилиш юзасидан тушунтириш ишлари олиб борилишига қарамасдан, ҳамон қоидабузарлик ҳолатлари кузатилмоқда.\n29 март куни Тошкент вилояти, Янгийўл тумани, «Эски Қовунчи» қишлоғида яшовчи С.М. жамоат жойида тиббий ниқобсиз юрганлиги аниқланиб, МЖтКнинг 54-1-моддасига кўра маъмурий жавобгарликка тортилди.\nТошкент шаҳар, Юнусобод туманида яшовчи 1965 й.т. А.Ш. 27 март куни ҳудуд профилактика инспектори ва маҳалла раиси томонидан огохлантирилган бўлишига қарамасдан, «Куёв навкар» тўй маросимини ўтказганлиги аниқланиб, ЖКнинг 257-1-моддаси 1-қисми билан жиноят иши қўзғатилган.